title: Niemisjärvi (järvi Hankasalmella)

text: Järvessä on laskettu olevan kuusi saarta. Niiden yhteispinta-ala on 7,0 hehtaaria, mikä on noin 0,8 % järven kokonaispinta-alasta. Lehtoniemensaari on yli 5,5 hehtaaria ja se on sekä suojeltu että autio saari. Muista saarista yksi sijaitsee järven eteläosassa ja muut pohjoisosan kaakkoispään lahdella. Ne ovat kaikki yli aarin kokoisia, mutta Koiralahdella sijaitsee vielä hehtaarin kokoinen saari.


title: Niemisjärvi (järvi Hankasalmella)

text: Järvi on luodattu ja siitä on julkaistu syvyyskartat. Sen tilavuus on 19 miljoonaa kuutiometriä eli 0,019 kuutiokilometriä. Järven keskisyvyys on 2,4 metriä ja suurin syvyys on 12,4 metriä. Syvin kohta sijaitsee eteläosan Jouslahdessa. Eteläosan kaakkoispäässä on laaja yli yhdeksän metrin syvänne, jossa on yli 10 metrin kohta, ja pohjoisosan länsirantaa seuraa yli 6 metriä syvä syvänne, jossa on pitkä yli 8 metriä syvä kohta.


title: Niemisjärvi (järvi Hankasalmella)

text: Järven rantaviivan pituus on 39 kilometriä, josta saarten rantaviivan yhteispituus on 2,0 kilometriä. Järven lähiympäristö on alavaa tasankoa eikä siellä esiinny korkeita mäkiä. Rannoista noin puolet ovat peltomaata ja loput metsämaata. Suorantoja on vain muutamassa kohdassa. Niemisjärven taajama sijaitsee pohjoisosassa Sahanlahden rannassa ja muualla järvellä asutus on haja-asutusta. Vapaa-ajan asuntoja on pohjoisosassa alle 40 ja eteläosassa noin 60. Niille johtaa tiet tulevat Niemisjärven taajamasta alkavalta yhdystieltä 6183 ja Läsänkylän tai Halttulan kulmakunnan kautta kulkevilta kyläteiltä. Niemiskylän kautta kulkee valtatie 9 ja aivan Sahanlahden rantaa viistää Jyväskylä–Pieksämäki-rautatie ja sen rannan lähellä sijaitsee Niemisjärven rautatieasema.


title: Niemisjärvi (järvi Hankasalmella)

text: Järvellä on suoritettu järvenlasku. Ensimmäiset valmistelut sen suorittamiseksi alkoivat vuonna 1930, kun hankkeen edusmiehet hakivat 30.4.1932 muiden osakkaiden puolesta sekä Niemisjärvelle että Pieni-Kaihlaselle laskulupaa. Asian asiakirjoja ei ole ollut käytettävissä, mutta ELY-keskuksen tiedotteen mukaan järvenlasku on toimeenpantu 1930-luvulla. Kansalaisen karttapaikan rinnevarjostus-toiminnon mukaan järvien ranta olisi aikaisemmin sijainnut ylempänä. Kartalla näkyy selvästi rantavallit esimerkiksi ylimmän järvenosan etelärannalla Ilostenniemellä, Haapaniemellä ja niiden välissä Hiekkalahdella. Erityisen voimakas muutos tapahtui nykyisen Pukkilan- eli Ilostensalmessa, joka kapeni 270 metriä leveästä vain 10 metriä leveään salmeen. Laskujokea ja sen alapuolisia vesireittejä on myös muokattu uittojärjestelyissä. Tällaisten väylien kunnostustöitä suoritettiin myös 1930 luvulla, koska Oy Uittojärjestely Ab anoi niiden lopputarkastusta vuonna 1932.


title: Niemisjärvi (järvi Hankasalmella)

text: Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niemisjärven valuma-alueella (14.38), jonka Niemisjärven alueeseen (14.382) järvi kuuluu. Järven vedenpinnan korkeus on 99,9 metriä mpy.


title: Niemisjärvi (järvi Hankasalmella)

text: Niemisjärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavin on Rutajärvi (100 ha), joka laskee Niemisjärven eteläpäähän Halttulanjokea myöten. Rutajärveen laskevat pieni Rahulampi (1 ha) ja suuri Saarilampi (19 ha). Niemisjärven järvialtaiden välissä sijaitsee pohjoiseen laskeva Mikonlampi (7 ha), jonka kautta menevät myös siihen laskevan Keskisen (9 ha) ja Ylemmäisen (14 ha) vedet. Eteläisen järvialtaan itärantaan laskee yksinään Hepolampi (1 ha).


title: Niemisjärvi (järvi Hankasalmella)

text: Järvi saa pääosan vedestään Kärjenjärven valuma-alueelta (14.386), missä sijaitsee esimerkiksi Kärjenjärvi (90 ha), joka laskee eteläosan Kylmälahden suuhun, ja Iso-Sinisen valuma-alueelta (14.385), missä sijaitsee Iso-Sinisen, ja Läämingin alueelta (14.383), missä sijaitsevat Lääminki (461 ha) ja Iso-Paihmas (109 ha), ja jotka laskevat Rutajärveen tai Halttulanjoen kautta Niemisjärven eteläosan eteläpäähän.


title: Niemisjärvi (järvi Hankasalmella)

text: Järven vesireitin laskujoki Janholanjoki lähtee pohjoisen järvialtaan länsirannasta ja se virtaa ensin Pieni-Kaihlasen läpi ja jatkaa Niemenjokena Iso-Kaihlaseen, ja jatkaa sitten vielä Rusilanjokena Kynsiveden (5 413 ha) eteläpäähän Kynsilahteen.


title: Valtatie 2 (täsmennyssivu)

text: Valtatie 2 voi tarkoittaa seuraavia asioita:


Suunnistuksen maailmanmestaruuskilpailut 1985 pidettiin 4.–6. syyskuuta 1985 Australian Bendigossa. Kyseessä olivat lajin 11. maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1985

text: Matkan pituus 15,2 km.


text: Matkan pituus 8,4 km.


title: Humpan kuninkaan hovissa 1994–95

text: Humpan kuninkaan hovissa 1994–95 on Eläkeläisten Saksassa vuonna 2000 julkaistu kokoelma-albumi, joka sisältää aiemmin Saksassa julkaisemattomia kappaleita. Lisäraidalla on muun muassa näyte yhtyeen toisista harjoituksista.


title: Groove Coaster

text: Groove Coaster (joissakin maissa Rhythmvaders) on Matrix Softwaren kehittämä ja Taiton julkaisema rytmipelisarja.


title: Groove Coaster

text: Pelaajan täytyy painaa näyttöä, peliohjainta tai näppäintä kun kohde osuu pelaajan hahmon kohdalle, tämän jälkeen pelaaja saa arvion painalluksesta, arviot ovat parhaasta huonoimpaan GREAT, COOL, GOOD ja MISS.


title: Groove Coaster

text:
Kohteita ovat
Julkaistiin 28. heinäkuuta 2011 iOSssille. Peli sisälsi 29 kappaletta.


title: Groove Coaster

text: Julkaistiin 20. marraskuuta 2012 iOSsille. Peli sisälsi 150 kappaletta, mukaan lukien ostettavissa olevat kappaleet.


title: Groove Coaster

text:
Julkaistiin 1. helmikuuta 2015 iOSsille ja Androidille. iOSilla tämä versio korvasi Groove Coaster Zeron. Tämä oli ensimmäinen Androidille julkaistu Groove Coaster.
Tässä versiossa voi käyttää pelatessa kahta sormea. Julkaistiin 5. marraskuuta 2013.


title: Groove Coaster

text: Julkaistiin 26. toukokuuta 2014.


title: Groove Coaster

text: Julkaistiin 22. tammikuuta 2015.


title: Groove Coaster

text: Julkaistiin 10. maaliskuuta 2016. Tässä versiossa esiteltiin ensimmäinen avustaja, "Linka", joka auttaa pelaajaa liikkumaan valikossa.


title: Groove Coaster

text: Julkaistiin 16. maaliskuuta 2017. Tässä versiossa esiteltiin uusi avustaja, "Yume".


title: Groove Coaster

text: Julkaistiin 29. maaliskuuta 2018. Tässä versiossa esiteltiin uusi avustaja, "Seine".Julkaistiin Steamiin 16. heinäkuuta 2018 Degican ja Taiton julkaisemana. Peliä voi pelata näppäimistöllä tai peliohjaimella. Mukana tulee 53 kappaletta ja uusia kappaleita voi ostaa lisäsisältönä. Avustajana toimii "Linka".


title: Skarppaaja

text: Skarppaaja () on elokuvanteon ammattinimike henkilölle, joka toimii elokuvaajan tai kameraoperaattorin, siis elokuvakameran varsinaisen käyttäjän, lähimpänä apulaisena. Nimi skarppaaja tulee siitä, että kameran käydessä skarppaajan päätehtävä on huolehtia kameran tarkennuksesta joka hetkellä oikeaan kohteeseen kuvassa. Tämä on erityisen vaativa tehtävä silloin, kun kamera tai näyttelijä tai molemmat liikkuvat kuvauksen aikana. Kameran tarkennuksen helpottamiseksi skarppaajan tehtävä on ennen kuvausta merkitä kohdat, joissa näyttelijät tulevat kohtauksessa olemaan ja mitata etäisyydet näiden paikkojen ja kameran välillä.


title: Skarppaaja

text: Brittiläinen elokuvaaja Oliver Stapleton sanoo skarppaajan työtä jopa kuvaustilanteen vaativimmaksi, koska skarppaajan olisi tarkennettava kamera virheettömästi jokaikisellä otolla. Siitä huolimatta se on näkymätöntä työtä, jonka elokuvan katsoja huomaa vasta jos jokin menee pieleen. Joskus kuvaustilanteessa uusintaoton tarve voidaan vieläpä laittaa skarppaajan syyksi, kun ei haluta kertoa todellista syytä näyttelijöille.


title: Skarppaaja

text: Tarkennustyön lisäksi skarppaajan tehtävä on huolehtia kameran ja sen varusteiden toimintakunnosta, linssien vaihdosta ja kameran siirrosta ja pystytyksestä uuteen kuvauspaikkaan. Jos tuotannossa ei ole toista kamera-assistenttia, skarppaajan tehtäviin kuuluu myös filmikasettien tai muistielementtien vaihto, akkujen vaihto ja kuvatun materiaalin järjestyksessä pito.


title: Guardian (yhtye)

text: Guardian on yhdysvaltalainen kristillinen hard rock - ja metalliyhtye. Yhtye on julkaissut seitsemän studioalbumia, kolme albumia espanjaksi ja on kiertänyt laajasti kaikkialla maailmalla. Yhtye on julkaissut myös lukuisia kokoelmia, live-levyjä ja bootleggeja.


title: Guardian (yhtye)

text: Bändi perustettiin vuonna 1982 nimellä Fusion, laulaja-lauluntekijä-kitaristi Paul Cawleyn sekä basisti David Bachin toimesta. Alkuperäisessä bändissä oli rumpali Steve Martinez ja kitaristi Gene Thurston. Ryhmä erottui kasvavassa Los Angelesin metallimusiikkiskenessä epäsovinnollisin futuristisin haarniska-asuin, joiden idean Cawley otti Raamatusta Paavalin kirje efesolaisille kuudennen luvun "Jumalan sota-asusta". Jäsenistö vaihtui vuonna 1984 kun mukaan tuli rumpali Rikk Hart ja kitaristi James Isham. Loppuvuodesta 1984 Isham lähti ja Cawley Bach ja Hart äänitti kuuden kappaleen EP:n Rock In Victory. Vuoden 1985 alkupuolella bändillä oli pop-kokeiluja ja mukaan liittyivät tilapäisesti kosketinsoittaja Brent Jeffers ja laulaja Pat Dewey, joka tosin lähti pian sen jälkeen muodostamaan bändin nimeltä The Deacons. Useiden etsintöjen jälkeen Cawley, Bach ja Hart värväsi kitaristi David Caron.


title: Guardian (yhtye)

text: Bändi onnistui saaman levytyssopimuksen Enigma Recordsin kanssa vuonna 1985, kun Hartin lukiokaveri Eric Blair, joka työskenteli kristillisen metallibändi Stryperin kanssa, toimitti Rock Victory EP:n Enigma Records puheenjohtajalle Wesley Heinille. Kun heille selvisi, että on olemassa myös espanjalainen bändi nimeltä Fusion, he muuttivat bändin nimekseen Gardian, tahallaan virheellisesti kirjoitettu seitsemällä kirjaimella Stryperin tyyliin. Alkuvuodesta 1986 Caro poistui bändistä ja korvattiin kitaristilla Tony Palaciosilla. Palaciosin kanssa äänitettiin Orange County -musiikkikaupan takana vuonna 1987 demo nimeltään Voyager.


title: Guardian (yhtye)

text: Vuonna 1988 bändi luopui avaruusasusta ja lisäsi nimeensä "U"-kirjaimen. Yhtye kiersi jatkuvasti Kaliforniaa ja nauhoitti demoja levy-yhtiölleen. Vuonna 1989 Enigma / Capitol vihdoin julkaisi ensimmäisen virallisen albumin First Watch Stryperin Oz Foxin tuottamana. Tämä julkaisu sisälsi melodisen metallia tyyliin Stryper tai Van Halen ja sitä seurasi laaja kiertue Yhdysvaltojen läpi ja Japaniin. Rikk Hart lähti bändistä syksyllä 1989 ja hänet korvasi rumpali Jason Souza Japanin kiertueelle. Vuonna 1990 alussa perustajajäsen Cawley jätti bändin.


title: Guardian (yhtye)

text: Cawleyn lähdön jälkeen Bach ja Palacios pyrkivät eroon Enigma-sopimuksesta ja hakivat kristillisempää levy-yhtiötä. Kun heidät vapautettiin sopimuksesta, entinen Tempest-laulaja Jamie Rowe liittyi bändiin. Uusi bändi aloitti työstämään toista albumia tuottajien Dino ja John Elefante kanssa ja julkaisi lopulta Fire and Loven vuonna 1991 Epic Recordsin kautta Elefanten Pakaderm -levymerkinnällä. Levy otettiin hyvin vastaan ja kappaleen "Power of Love" video pääsi MTV:n Headbangers Ballin soittolistalle. Laajan USA-kiertueen jälkeen 1991 ja Euroopan kiertueen Stryperin mukana 1992, bändi julkaisi kolmannen levynsä, Miracle Mile vuonna 1993. Levy oli poikkeama kahdesta ensimmäisestä julkaisustaan, kun yhtye alkoi ottaa mukaan R & B- ja akustiset elementit musiikkiinsa. Levy nousi nopeasti listoilla ja saavutti CCM Top Five -sijoituksen.


title: Guardian (yhtye)

text: Myrrh Recordsin uuden levytyssopimuksen jälkeen seurasi akustinen levy Swing, Swang ja Swung vuonna 1994. Levy on äänitetty tuottajan John & Dino Elefanten autotallissa, ja sillä on riisuttu, blues-pohjainen soundi. Myös yhtyeen ensimmäinen espanjalainen albumi Nunca Te Dire Adiós julkaistiin vuonna 1995 bändin suosion kasvaessa Latinalaisessa Amerikassa.


title: Guardian (yhtye)

text: Bändi lähti kokeneen kristityn tuottaja-taiteilija Steve Taylorin mukaan maailmanlaajuisella Squinternational-kiertueelle. Hänen mukanaan he palasivat raskaampaan sointiin ja julkaisivat Buzzin vuonna 1995. He tukivat julkaisua vielä yhdellä maailmanlaajuisella kiertueella, mukaan lukien monia esiintymisiä Latinalaisessa Amerikassa. Vuonna 1997 bändi julkaisi Taylorin tuottaman Bottle Rocketin ja toisen espanjankielisen albuminsa, Promesa.


title: Guardian (yhtye)

text: Tämän jälkeen bändi piti taukoa omistautuen perheilleen ja antaen aikaa sivuprojekteihin. Tänä aikana Bach siirtyi tilapäisesti täysipäiväiseksi kiertuejäseneksi, ja julkaisi omakustanteisen Stryper-cover-EP:n nimeltä The Yellow and Black Attack Is Back!. Levy on väännös Stryperin samannimisestä levystä. Bändi jatkoi keikkailua Yhdysvalloissa ja ulkomailla kiertuebassistiryhmän Brent Dennyn kanssa. Vuoden 2001 alkupuolella Rowe, Palacios ja Ney julkaisivat kolmannen enspanjakielisen albumin nimeltä Dime. Se sisälsi yhdeksän laulua, jotka on kirjoitettu espanjaksi yksinomaan tätä albumia varten ja yhden englanniksi.


title: Guardian (yhtye)

text: Kesällä 2001 Guardian (mukaan lukien Bach) liittyi muiden legendaaristen kristillisten hard rock -bändien (kuten Bride) kanssa HM-lavalle Cornerstone Music Festivalissa Illinoisissa. Konsertti oli kunnianosoitus 80-luvun ja 90-luvun alun kristillisen metallin kukoistukselle, mutta Guardian soitti kappaleita koko repertuaaristaan.


title: Guardian (yhtye)

text: Vuonna 2004 ilmoitettiin, että bändi alkaa kiertää uudelleen vuonna 2005, ja aikoo myös äänittää uuden albumin. Joulukuussa 2005 bändi äänitti päivitetyn version balladiinsa "Never Say Goodbye" tuottajan Phil Madeiran kanssa, mutta paluu muuten ei toteutunut.


title: Guardian (yhtye)

text: Huhtikuussa 2006 tuottaja Dino Elefante kertoi Jeesus Freak Hideoutille, että Guardian julkaisisi Triple Five -kokoelman, jossa oli mukana pari uutta kappaletta. Myöhemmin Jamie Rowe kertoi, että sen sijaan tulisi kokonainen uusi albumi Triple Fivein sijasta. Nämä suunnitelmat kuitenkin jouduttiin perumaan, kun suunniteltu levy-yhtiö Selectric Records myytiin Weston Entertainmentille.


title: Guardian (yhtye)

text: Lokakuussa 2006 Guardian teki harvinaisen live-esiintymisen ARPA Awards -tapahtumassa Mexico Cityssä, jossa he esittivät joitain espanjalaisia hittejään. Helmikuussa 2007 Guardian esiintyi jälleen kristillisten metalliveteraanien, Briden ja Tourniquetin kanssa Saksassa Legends of Rock -festivaaleilla.


title: Guardian (yhtye)

text: Joulukuussa 2008 bändi esiintyi Rock & Vidassa Buenos Airesissa, Argentiinassa yli 100 000 ihmiselle, mukanaan uusi kitaristi Jamey Perrenot. Vuonna 2009 bändi julkaisi "House of Guardian" -live-video-dokumentin - sekä verkkosivuston: houseofguardian.com.


title: Guardian (yhtye)

text: Guardian esiintyi uudelleen Legends of Rock -festivaalilla Saksassa vuonna 2010. Bändi kiersi vuonna 2011 Latinalaisen Amerikan Guatemalassa, Argentiinassa ja Paraguayssa.


title: Guardian (yhtye)

text: Vuoden 2012 alkupuolella nykyiset yhtyeen jäsenet rahoittivat uuden levyn fanien tuotoilla. Albumi kastettiin Almost Home -nimellä seuraavana päivänä rahoituksen onnistumisen jälkeen.


title: Guardian (yhtye)

text: Vuonna 2017, Bach ja Rowe liittyi Rex Carrollin ja Mike Feighan Whitecrossin kanssa äänittäen Revival-kokoelman Whitecross ja Guardian -kappaleita ja lähti lyhyelle kiertueelle edistämään hanketta.


title: Guardian (yhtye)

text: David Bach - basso (1982-)


title: Guardian (yhtye)

text: Tony Palacios - kitara (1986-)


title: Guardian (yhtye)

text: Jamie Rowe - laulu (1990-)


title: Guardian (yhtye)

text: Karl Ney - rummut (1990 -)


title: Guardian (yhtye)

text:
Jamey Perrenot - kitara (2008-)
Paul Cawley - laulu, kitara (1982-1990)


title: Guardian (yhtye)

text: Gene Thurston - kitara (1983-1983)


title: Guardian (yhtye)

text: David Caro - kitara (1985-1986)


title: Guardian (yhtye)

text: James Isham - kitara (1983-1984)


title: Guardian (yhtye)

text: Steve Martinez - rummut (1982-1983)


title: Guardian (yhtye)

text: Rikk Hart - rummut (1984-1989)


title: Guardian (yhtye)

text: Brent Jeffers - koskettimet (1985-1985)


title: Guardian (yhtye)

text: Pat Dewey - laulu (1985-1985)


title: Guardian (yhtye)

text: Jason Souza - rummut (1989-1989)


title: Guardian (yhtye)

text: Brent Denny - basso (1998-2000)


title: Guardian (yhtye)

text: Tracie Ferrie - basso


title: Guardian (yhtye)

text: Pete Orta - kitara


title: Guardian (yhtye)

text: First Watch (1989)


title: Guardian (yhtye)

text: Fire and Love (1991)


title: Guardian (yhtye)

text: Miracle Mile (1993)


title: Guardian (yhtye)

text: Swing, Swang, Swung (1994)


title: Guardian (yhtye)

text: Buzz (1995)


title: Guardian (yhtye)

text: Bottle Rocket (1997)


title: Guardian (yhtye)

text:
Almost Home (2014)
Live (2000)
Smashes: The Best of Guardian (1999)


title: Guardian (yhtye)

text: Guardian: The Definitive Collection (2007)


title: Guardian (yhtye)

text:
Nunca Te Dire Adiós (1995)
Promesa (1997)


title: Guardian (yhtye)

text: Dime (2001)


title: Guardian (yhtye)

text:
La Casa de Guardian: Volumen Uno (2009)
Rock In Victory (1984)


title: Guardian (yhtye)

text: Kingdom of Rock (1996)


title: Guardian (yhtye)

text: Delicious Bite-Size Meat Pies (1997)


title: Guardian (yhtye)

text: The Yellow and Black Attack Is Back! (1999)


title: Guardian (yhtye)

text: Sunday Best (1999, Review: HM Magazine)


title: Guardian (yhtye)

text: Live! (1999)


title: Guardian (yhtye)

text: Live at Cornerstone (2001)


title: Guardian (yhtye)

text: Voyager and Fusion: The Early Years' (2001)


title: Guardian (yhtye)

text: House of Guardian: Volume One' (2009)


title: Guardian (yhtye)

text:
Three To Get Ready (EP)' (2011)
Streets of Fire (1993)


title: Guardian (yhtye)

text: As Seen on TV (1995)


title: Joel Karppanen

text: Joel Karppanen (s. 1993 Rovaniemi) on suomalainen valokuvataiteilija.


title: Joel Karppanen

text: Oulussa kasvanut Karppanen on keskittynyt syväluotaavien dokumentaaristen valokuvasarjojen tekemiseen. Vuonna 2017 Karppanen palkittiin Jouko Lehtolan säätiön lupaavalle dokumenttikuvaajalle tarkoitetulla Nuori Sankari -palkinnolla. Tuomariston mukaan ""Karppanen tekee valokuvia, joissa jokapäiväinen muuntuu poikkeukselliseksi. Hänellä on kyky nähdä yksityiskohdissa laajempia merkityksiä ja tunnelmia ja tiivistää ne liki kehollisiksi tunteiksi."" Vuonna 2017 Karppanen palkittiin kuvistaan myös Uusi kuvajournalisti -palkinnolla Kuvajournalismikilpailussa.


title: Joel Karppanen

text: Karppasen teoksia on nähty yksityis- ja ryhmänäyttelyissä mm. Valokuvagalleria Hippolytessa, Mäntän kuvataideviikoilla sekä Pohjoisessa valokuvakeskuksessa.


title: SuperPark

text: SuperPark Oy on suomalainen sisäaktiviteettipuistoja omistava yritys. Ensimmäinen, "Angry Birds" -teemainen SuperPark avattiin Sotkamon Vuokattiin vuonna 2012. Nykyään SuperPark- ja pienempiä SuperCorner-puistoja on Suomessa useilla paikkakunnilla. Yritys pyrkii käyttämään olemassa olevia rakennuksia, ja se on sijoittanut toimipisteitään esimerkiksi entisiin kongressi- ja messuhalleihin sekä vanhaan delfinaarioon.


title: SuperPark

text: Vuonna 2017 SuperParkin liikevaihto oli 7 758 000 euroa. Yrityksellä on Suomessa noin 50 työntekijää, ja sen toimitusjohtaja on Juha Tanskanen.


title: SuperPark

text: SuperPark on laajentunut myös maailmalle. Ensimmäinen ulkomaan puisto aloitti toimintansa Hongkongissa loppuvuodesta 2017. Vuonna 2018 avattiin SuperPark-puistot Uppsalassa (Ruotsissa), Suzhoussa (Kiinassa), Singaporessa sekä Kuala Lumpurissa (Malesiassa). Yrityksen suunnitelmissa on avata lisää kohteita Aasiaan, muun muassa Shanghaihin.


title: Syysmuistoja

text:
Syysmuistoja ("Stevie") on Robert Endersin ohjaama elämäkertaelokuva vuodelta 1978.
Hugh Whitemoren oman näytelmänsä pohjalta käsikirjoittama elokuva kertoo englantilaisen naisrunoilija-kirjailija Stevie Smithin (1902–1971) elämästä. Häntä esittää Glenda Jackson ja hänestä huolehtivaa tätiä Mona Washbourne.


title: Syysmuistoja

text: Pienimuotoista kamarinäytelmää muistuttava elokuva koostuu Stevie Smithin keskusteluista tätinsä ja sulhasensa kanssa, pitkistä monologeista suoraan kameralle ja takaumista.


title: Syysmuistoja

text: Sekä Glenda Jackson että Mona Washbourne saivat rooleistaan Golden Globe- ehdokkuudet ja voittivat niistä National Board of Review -palkinnot. Erityisesti Washbourne voitti roolistaan muitakin palkintoja.


title: Syysmuistoja

text: "Helsingin Sanomien" Paula Talaskivi piti ensi-ilta-arviossaan Jacksonin roolisuoritusta suurenmoisena ja sanoi elokuvan tuottaneen itselleen ”epätavallisen ehjästi hyvän ja jotenkin myös innoittavan elämyksen”.


title: Syysmuistoja

text: "The New York Timesin" kriitikot valitsivat "Stevien" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yo-kai Watch: The Movie

text: Yo-kai Watch: The Movie () on japanilainen animaatioelokuva, joka perustuu Yo-kai Watch -videopelisarjaan. Elokuva julkaistiin Japanissa 20. joulukuuta 2014.


title: Yo-kai Watch: The Movie

text: Eräänä iltana ilkeä Yo-kai Kin ja Gin varastavat Yo-kai watchin Nate Adamsilta auttaakseen mestari Dame Dedtimea estämään ihmisten ja Yo-kain ystävystymisen. Sitten hän kohtaa Meganyanin, joka kertoo hänelle Yo-kain olevan aito. Hän rientää joukkoineen Naten isoäidin luo, ja kohtaa haamun, jota lähtee turhaan jahtaamaan. Meganyan palaa ja pyytää vetämään korkin kehostaan – korkin joka pidättelee hänen energiaansa. Nate päättää pyytää Jibanyania ja Whisperiä vetämään korkin, mutta turhaan. Nate vetää sen itse, minkä seurauksena hän ja joukkio jäävät pinkin sumun alle. Hän saa apua Yo-kai Hovernyanilta ja käyttää aikakiveä viedäkseen Naten, whisperin, ja Jibanyanin 60 vuotta ajassa taaksepäin aikaan, jolloin Naten isoisä keksi Yo-kai Watchin. Dame Dedtime saa kuulla siitä ja kokeilee suunnitelmaansa työntää ihmismaailma kauemmas Yo-kai-maailmasta. Yhdessä poikakaksikko taistelee Dame Dedtimea ja hänen kätyreitään vastaan pelastaakseen maailman pahalta suunnitelmalta.


title: Yo-kai Watch: The Movie

text: Japanissa elokuvaa markkinoi Tōhō, Yhdysvalloissa Fathom Events ja Eleven Arts, Ranskassa Wild Bunch Distribution, Iso-Britannia, Saksa, Alankomaat ja Skandinavian Universal Pictures, Turkissa Buena Vista International, Espanjassa Selecta Vision ja Italiassa 01 Distribution.


title: Turkey in the Straw

text: Turkey in the Straw on yhdysvaltalainen kansanlaulu. Sävelmä oli suosittu 1830-luvulla ja on edelleen pidetty.


title: Turkey in the Straw

text: ”Turkey in the Straw’n” alkuperä on todennäköisesti ”Old Zip Coon” -nimisessä sävelmässä, jonka varhaisin partituuri on vuodelta 1834. Sanotaan, että ”Turkey in the Straw” on lainattu siitä. Useiden varhaisten partituurien mukaan George Washington Dixon esitti ”Zip Coonin” ensimmäisen kerran, mutta kilpaileva minstrel show -esiintyjä Bob Farrell väitti myös esittäneensä sen ensimmäisenä.


title: Turkey in the Straw

text: Joidenkin lähteiden mukaan ”Turkey in the Straw” on peräisin 1800-luvun alusta, mutta väitteen tueksi ei ole esitetty todisteita.


title: Turkey in the Straw

text: Kendall Whaling -museon mukaan sävelmän sanat on kirjoittanut minstrel show -esiintyjä Dan Bryant (Daniel Webster O’Brien) vuonna 1861. ”Turkey in the Straw” oli yleinen minstrel show -esityksissä.


title: Vaskiskinkki

text: Vaskiskinkki ("Chalcides chalcides") on skinkkien heimoon kuuluva liskolaji. Sitä tavataan Italiasta ja Pohjois-Afrikasta. Lajille on ehdotettu uutta suomenkielistä nimeä "idänkolmivarvasskinkki".


title: Vaskiskinkki

text: Vaskiskinkin ruumis on pitkänomainen ja käärmemäinen, väriltään metallinen. Ruumiissa on yleensä neljästä kuuteen tummaa juovaa. Sillä voi myös olla vaaleita raitoja kyljissä ja selässä, ja myös yksiväristä, kuviotonta muotoa esiintyy. Vaskiskinkin jalat ovat pienet ja surkastuneet, ja kussakin on kolme varvasta. Takaraajojen keskimmäinen varvas on muita pidempi. Liskon pää on terävä mutta kuono tylppä. Vaskiskinkin ruumis voi olla 20 senttiä pitkä ja häntä 28-senttinen.


title: Vaskiskinkki

text: Vaskiskinkkiä tavataan Manner-Italiassa Pon tulvatasangon eteläpuolella sekä Sisiliassa, Sardiniassa, Elbassa ja useilla pienemmillä saarilla. Lisäksi sitä esiintyy Koillis-Algeriassa, Pohjois-Tunisiassa ja Luoteis-Libyassa. Manner-Italian ja Sisilian liskot ovat alalajia "C. c. chalcides", kun taas Pohjois-Afrikan ja Sardinian yksilöt kuuluvat alalajiin "C. c. vittatus". Vaskiskinkin uskotaan tuodun Sardiniaan Pohjois-Afrikasta historiallisena aikana. Laji elää aurinkoisilla ja tihekasvustoisilla alueilla, usein lähellä ihmisasutusta.


title: Vaskiskinkki

text: Vaskiskinkki syö hyönteisiä ja muita selkärangattomia. Naaras synnyttää keskikesällä 3–13 elävää poikasta.


title: Marcus Forss

text: Marcus Forss (s. 18. kesäkuuta 1999) on suomalainen jalkapallohyökkääjä, joka edustaa Englannin mestaruussarjan Brentford FC:tä. Hän on edustanut myös Suomen nuorisomaajoukkueita.


title: Marcus Forss

text: Forss teki virallisen debyyttinsä Brentfordissa 14. elokuuta 2018 Carabao Cupin ottelussa Southend Unitedia vastaan ja onnistui maalinteossa.


title: Marcus Forss

text: Hänen isänsä Tero Forss on entinen jalkapalloilija.


title: La Baule-Escoublac

text: La Baule-Escoublac on kunta läntisessä Ranskassa Loire-Atlantiquen departementissa Pays de la Loiren alueella. Kunta tunnetaan yleisesti myös nimellä La Baule. Se sijaitsee Atlantin rannikolla.


title: La Baule-Escoublac

text: La Baule on suosittu merenrantakohde, jonka kahdeksan kilometriä pitkä hiekkaranta houkutteli matkailijoita jo 1800-luvun loppupuolella.


title: La Baule-Escoublac

text: Kunnassa on vuonna 1980 perustettu ilmailumuseo "Musée aéronautique Presqu’île-Côte-d’Amour". Museo on tullut tunnetuksi ilma-alusten kunnostajana ja säilyttäjänä. Sen ensimmäinen kunnostettu kone oli harvinainen kaksitaso Caudron-Renault C-275.


title: La Baule-Escoublac

text: Vuonna 2005 La Baulessa kuollut arkkitehti ja taiteilija Bernard Boesch jätti kunnalle mittavan kokoelman teoksiaan. Teokset ovat nähtävissä hänen nimeään kantavassa museossa "Musée Bernard Boesch".


title: Mulan (vuoden 2020 elokuva)

text: Mulan on vuonna 2020 ensi-iltansa saava Niki Caron ohjaama sotaelokuva. Se perustuu Disneyn samanninimseen animaatioelokuvaan vuodelta 1998, joka perustuu tarinaan legendaarisesta kiinalaisesta naissoturista Hua Mulanista. Elokuvan käsikirjoittajina toimivat Elizabeth Martin ja Lauren Hynek, Rick Jaffa ja Amanda Silver.


title: Mulan (vuoden 2020 elokuva)

text: Yli vuoden kestäneen näyttelijähaun jälkeen Mulanin rooliin valittiin kiinalais-amerikkalainen Liu Yifei. Muissa keskeisissä rooleissa ovat Yoson An, Jason Scott Lee, Donnie Yen, Ron Yuan, Gong Li ja Jet Li.


title: Mulan (vuoden 2020 elokuva)

text: Elokuvan kuvaukset ja tuotanto alkoivat elokuussa 2018. "Mulan" saa ensi-iltansa Yhdysvalloissa 27. maaliskuuta 2020.


title: János Greminger

text: János Greminger (5. toukokuuta 1929 Szeged – lokakuu 2009) oli unkarilainen koripalloilija ja Euroopan mestari.


title: János Greminger

text: Greminger voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Koti-EM-kilpailuissa hänet valittiin turnauksen arvokkaimmaksi pelaajaksi. Kesäolympialaisissa Greminger pelasi kolmesti: Helsingissä 1952 Unkari sijoittui 13:nneksi, Roomassa 1960 yhdeksänneksi ja Tokiossa 1964 13:nneksi. Lisäksi hän edusti Unkaria vuosien 1957, 1959 ja 1963 EM-kilpailuissa, joissa kaikissa Unkari sijoittui neljänneksi.


title: János Greminger

text: Greminger kuoli 80-vuotiaana lokakuussa 2009.


title: Liam Foudy

text: Liam Foudy (s. 4. helmikuuta 2000 Scarborough, Ontario, Kanada) on kanadalainen jääkiekkoilija, joka pelaa OHL-joukkue London Knightsissa. Hän on pelipaikaltaan keskushyökkääjä. Foudylla on tulokassopimus NHL-joukkue Columbus Blue Jacketsin kanssa. Seura varasi hänet 18. pelaajana pelaajana kesällä .


title: Liam Foudy

text: "The Sports Forecaster" -sivuston mukaan Foudy on nopea ja urheilullinen hyökkääjä, joka luistelee erittäin nopeasti ja sekoittaa luistelullaan vastustajan peliä. Hänellä on korkea potentiaali hyökkäyspäässä, hyvä runko ja Foudy pelaa hyvin molempiin suuntiin. Sivusto luonnehtii hänet kuitenkin varsin "raakileeksi", joten Foudyn tulee ulosmitata potentiaaliaan ajan kanssa ja käyttää myös enemmän kokoaan hyödyksi sekä lisätä voimaa.


title: Liam Foudy

text: Foudyn kasvattajaseura on Toronto East Enders. Hän pelasi kauden 2015–2016 Markham Majorsin AAA-junioreissa, joiden sisäisen piste-, maali- ja syöttöpörssin Foudy voitti tehoilla 19+19=38. London Knights varasi hänet 18. pelaajana OHL:n varaustilaisuudessa 2016. Foudy siirtyi joukkueeseen kaudeksi 2016–2017. Hänen tulokaskautensa liigassa toi 58 runkosarjaottelussa tehot 9+6=15. 13 pelaamassaan playoff-ottelussa Foudy jäi ilman tehopisteitä. Kaudella 2017–2018 hän teki OHL:n runkosarjassa tehot 24+16=40. Foudy oli Knightsin kolmanneksi paras maalintekijä. Hän pelasi kauden aikana myös CHL Top Prospects Gamessa.


title: Liam Foudy

text: Columbus Blue Jackets varasi Foudyn ensimmäisellä kierroksella 18. pelaajana . Jo heinäkuussa hän teki seuran kanssa kolmivuotisen tulokassopimuksen.


title: Liam Foudy

text: Foudy pelasi alle 18-vuotiaiden MM-kilpailuissa vuonna 2018. Hän edusti myös Canada Whiten joukkuetta World U-17 Hockey Challengessa vuonna 2015, jolloin Foudy voitti kultaa.


title: Liam Foudy

text: Foudyn isä Jean-Luc on entinen kanadalainen jalkapalloilija, joka pelasi ammattilaisena CFL-tasolla Ottawa Rough Ridersin ja BC Lionsin joukkueissa. Hänen äitinsä France Gareau on entinen pikajuoksija, joka voitti 4 × 100 metrin viestijuoksun olympiahopeaa Los Angelesin olympiakisoissa 1984.


title: Malmin terveysasema

text: Malmin terveysasema on Helsingin Malmin kaupunginosan Ylä-Malmin osa-alueella, Malmin sairaalan vieressä toimiva kaupungin terveysasema.


title: Länsimäen terveysasema

text: Länsimäen terveysasema on Vantaan Hakunilan suuralueen Länsimäen kaupunginosassa toimiva kaupungin terveysasema. Terveysasema sijaitsee runsas 300 metriä Mellunmäen metroaseman pohjoispuolella. Aivan terveysaseman eteläpuolelta kulkee Helsingin raja.


title: Länsimäen terveysasema

text: Vantaan kaupunginhallitus päätti kesäkuussa 1992 Länsimäen terveysaseman rakentamisesta.


title: Länsimäen terveysasema

text: Marraskuussa 2016 uutisoitiin Vantaan aikomuksista karsia rajusti terveyspalvelujen tarjoamista Länsimäen terveysasemalla ja pyrkimyksestä keskittää alueen terveyspalvelut pääosin Hakunilan terveysasemalle. Runsas viikko tämän jälkeen suunnitelmasta kuitenkin luovuttiin ainakin mahdolliseen maakunta- ja sote-uudistukseen saakka.


title: Läntinen terveysasema (Salo)

text: Läntinen terveysasema on Salossa toimiva kaupungin terveysasema. Se sijaitsee noin 600 metriä Salon rautatieasemalta pohjoiseen.


title: Läntinen terveysasema

text: Läntinen terveysasema voi tarkoittaa muun muassa seuraavia asioita:


title: Halikon terveysasema

text: Halikon terveysasema on Salon Halikon pitäjässä toimiva kaupungin terveysasema.


title: Halikon terveysasema

text: Tyypillisesti keskikesällä tämä terveysasema on kiinni, jolloin terveyspalveluja tarjotaan esimerkiksi Salon läntisellä terveysasemalla tai Salon pääterveysasemalla.


title: Luettelo Portugalin laivaston hävittäjistä

text: Luettelo Portugalin laivaston hävittäjät sisältää Portugalin laivaston hävittäjät.


title: House of Lapland

text: House of Lapland Oy on Lapin maakunnallinen markkinointi- ja viestintätalo, joka on perustettu vuonna 2015. House of Lapland omistajia ovat Lapin kunnat, korkeakoulut ja Lapin Yrittäjät. Yhtiön toiminta on voittoatavoittelematonta. House of Lapland markkinoi Lappia kansainvälisenä matkakohteena, asuinpaikkana, kuvauslokaationa sekä arktisena bisnesympäristönä. House of Lapland ylläpitää markkinointisivustoa, joka tarjoaa ajantasaista tietoa Lapin bisnesmahdollisuuksista, kuvauspaikoista sekä vinkkejä ja tarinoita muuttajille ja matkailijoille.


title: Väinö Huhtala (soutaja)

text: Väinö Olavi Huhtala (s. 23. kesäkuuta 1934 Sievi) on suomalainen kilpasoutaja.


title: Väinö Huhtala (soutaja)

text: Huhtala edusti Suomea Rooman olympialaisissa 1960 nelosessa, jossa Suomen joukkue karsiutui välierissä. Hän osallistui Euroopan-mestaruuskilpailuihin vuonna 1956 sekä useana vuonna Pohjoismaiden-mestaruuskilpailuihin.


title: Väinö Huhtala (soutaja)

text: Seuratasolla "Väiski" Huhtala edusti Wärtsilän Soutajia ja Sievin Sisua. Hän voitti kahdeksan Suomen-mestaruutta kaksikoissa, nelosissa ja kahdeksikoissa vuosina 1956–1961.


title: Untamo Eerola

text: Untamo Eerola (s. 16. marraskuuta 1941 Eura) on suomalainen TV-toimittaja ja dokumenttiohjaaja. Vuosina 1968–2004 hän työskenteli Yleisradiossa, jossa hän vastasi Mene ja Tiedä -ohjelmasta sekä useista, palkituista dokumenteista. Hän voitti vuonna 1989 valtion tiedonjulkistamispalkinnon.


title: Megan

text: Megan (kirjoitettu myös Meghan, Meagan ja Meaghan) on walesilainen naisen etunimi. Megan on yksi suosituimmista walesilaisista nimistä Walesissa ja Englannissa.


title: Piz Segnasin lento-onnettomuus 2018

text: Piz Segnasin lento-onnettomuus 2018 tapahtui 4. elokuuta 2018, kun Ju-Airin Junkers Ju 52/3mg4e syöksyi maahan Piz Segnas -vuorella Glarusin Alpeilla Graubündenissä Sveitsissä. Kone oli matkalla Alppien yli Sveitsin Locarnosta Dübendorfiin. Lennolla oli 17 matkustajaa, kaksi lentäjää ja lentoemäntä, jotka kaikki menehtyivät maahansyöksyssä.


title: Piz Segnasin lento-onnettomuus 2018

text: Onnettomuus oli Sveitsin pahin sitten Crossairin lennon 3597 maahansyöksyn vuonna 2001.


title: Piz Segnasin lento-onnettomuus 2018

text: Onnettomuuskone oli saksalaisen Junkersin valmistama Ju 52/3mg4e. Se lensi ensilentonsa vuonna 1939, ja onnettomuuteen mennessä sillä oli lennetty 10 187 tuntia. Tuhoutunut kone oli valmistumisestaan 1980-luvun alkuun Sveitsin ilmavoimien käytössä. Vuonna 1983 sen hankki Ju-Air, joka tekee maisemalentoja museokoneilla.


title: Piz Segnasin lento-onnettomuus 2018

text: Kone oli ollut edellisen kerran viranomaistarkastuksessa 6. huhtikuuta 2018, jolloin sille oli myönnetty kaksi vuotta voimassa oleva lentokelpoisuustodistus.


title: Piz Segnasin lento-onnettomuus 2018

text: Onnettomuuslennolla oli 17 matkustajaa: 14 sveitsiläistä ja kolmihenkinen itävaltalaisperhe. Miehistön muodostivat kaksi lentäjää ja lentoemäntä, kaikki sveitsiläisiä. Lentäjät olivat 62- ja 63-vuotiaita, ja heillä oli lentokokemusta Swissairilta, Swissiltä, Edelweiss Airilta ja Sveitsin ilmavoimista. Molemmat olivat lentäneet satoja tunteja Ju 52:lla. 66-vuotiaalla lentoemännällä oli 40 vuoden työkokemus.


title: Piz Segnasin lento-onnettomuus 2018

text: Koneessa olleista 20 ihmisestä 11 oli miehiä ja yhdeksän naisia. Nuorin oli 42- ja vanhin 84-vuotias.


title: Piz Segnasin lento-onnettomuus 2018

text: Kone lähti Locarnosta paluumatkalle Ju-Airin tukikohtaan Dübendorfiin kello 16.10 paikallista aikaa. Kello 16.45 se syöksyi maahan Piz Segnas -vuoren lounaispuolella noin 2 540 metrin korkeudella merenpinnan yläpuolella. Lentäjät eivät antaneet hätäkutsua ennen onnettomuutta. Kone syöksyi maahan lähes pystysuorassa suurella nopeudella. Todisteita vaijereihin tai toiseen lentokoneeseen törmäämisestä tai koneen hajoamisesta ilmassa ei löytynyt.


title: Piz Segnasin lento-onnettomuus 2018

text: Ju-Airin lentotoiminta on osa Sveitsin ilmavoimien historiallisen yhdistyksen ("Freunde der Schweizerischen Luftwaffe", VFL) museo- ja perinnetoimintaa, joka alkoi vuonna 1981 ilmavoimien luovuttua Junkers Ju 52 -koneistaan. Yhdistyksen kotikenttä on Dübendorfin sotilaslentokenttä Zürichin itäpuolella.


title: Iteration

text: Iteration on yhdysvaltalaisen elektronisen musiikin artistin Com Truisen kolmas studioalbumi. Albumin julkaisi itsenäinen levy-yhtiö Ghostly International  16. kesäkuuta 2017.


title: Iteration

text: "Iteration" sijoittui "Billboardin" Dance/Electronic Albums -albumilistan 7. sijalle ja Top Heatseekers -albumilistan 4. sijalle.


title: Vankorin lento-onnettomuus 2018

text: Vankorin lento-onnettomuus 2018 tapahtui 4. elokuuta 2018, kun Vankorin öljykentältä Krasnojarskin aluepiirissä, Venäjällä lentoon lähteneen Utairin Mil Mi-8AMT -helikopterin roottorin lavat osuivat hetkeä aiemmin nousseesta Mi-8-kopterista roikkuneeseen lastiin. Osuman seurauksena kopteri syöksyi maahan, hajosi osiin ja syttyi tuleen. Kaikki 15 matkustajaa ja kolme miehistön jäsentä saivat surmansa onnettomuudessa.


title: Fileteado

text: Fileteado on perinteisesti Argentiinan Buenos Airesissa käytetty maalaus- ja kirjoitustyyli. Sen tunnuspiirteitä ovat tyylitellyt viivat, kukat ja köynnöskasvit. Fileteado-tyylillä on ollut tapana koristella kaikenlaisia esineitä aina kylteistä takseihin, kuorma-autoihin ja busseihin.


title: Fileteado

text: Filetet, eli fileteado-tyylillä maalatut kuvat, ovat yleensä vahvasti koristeltuja ja niistä löytyy usein runollinen sanonta tai aforismi, joka voi olla humoristinen, tunteellinen tai jopa filosofinen. Maalaustyyli on ollut osa porteñojen kulttuuria jo 1900-luvulta lähtien.


title: Fileteado

text: Alkujaan filetet olivat pelkkiä yksinkertaisia koristeita, mutta myöhemmin niistä muodostui Buenos Airesille ikoninen taidemuoto. Monet alullepanijoista olivat eurooppalaisia maahanmuuttajia, joiden taideteoksissa oli vaikutteita sekä eurooppalaisesta että paikallisesta taiteesta. Ensimmäisen kerran fileteado tunnustettiin taiteeksi vuoden 1970 jälkeen, kun eräs tyylillä maalattu teos asetettiin näytille.


title: Heksafluoribentseeni

text: Heksafluoribentseeni eli perfluoribentseeni (CF) on fluorattu aromaattinen orgaaninen yhdiste. Yhdistettä käytetään valmistettaessa muita orgaanisia yhdisteitä ja liuottimena.


title: Heksafluoribentseeni

text: Huoneenlämpötilassa heksafluoribentseeni on väritöntä ja makeanhajuista nestettä. Yhdiste reagoi helposti nukleofiilien, esimerkiksi alkoholien tai amiinien kanssa nukleofiilisella aromaattisella substituutiolla, jossa jokin fluoriatomeista korvautuu toisella ryhmällä.


title: Heksafluoribentseeni

text: Heksafluoribentseeniä valmistetaan fluoraamalla bentseeniä koboltti(III)fluoridilla. Reaktiossa syntyy fluorattujen sykloheksaanien seos, joista muodostuu emäskäsittelyn ja kuumennuksen raudan tai rautayhdisteiden läsnä ollessa jälkeen heksafluoribentseeniä. Muita tapoja ovat heksaklooribentseenin ja kaliumfluoridin välinen reaktio ja tribromifluorimetaanin tai muiden fluorihalogeenihiilivetyjen pyrolyysi, joskaan nämä prosessit eivät ole käytössä kaupallisessa mittakaavassa.


title: Heksafluoribentseeni

text: Heksafluoribentseeniä käytetään valmistettaessa muita orgaanisia yhdisteitä, joita käytetään muun muassa analyyttisinä reagensseina ja nestekiteiden valmistamiseen. Heksafluoribentseeni on myös referenssiyhdiste F-NMR-spektroskopiassa.


title: Neliliiton sota

text: Neliliiton sota käytiin vuosina 1718–1720 Iso-Britannian, Ranskan, Itävallan ja Hollannin muodostaman neliliiton eli kvadrupelallianssin ja Espanjan välillä. Espanja yritti palauttaa hallintaansa Espanjan perimyssodassa menetetyt alueet Italiassa, mutta vastaan noussut liittouma torjui yritykset.


title: Neliliiton sota

text: Utrechtin rauhassa 1713 Espanja oli joutunut muun muassa luopumaan Napolin kuningaskunnasta, Sardiniasta ja Sisiliasta. Espanjan kuningas Filip V ryhtyi ministerinsä Giulio Alberonin yllyttämänä suunnittelemaan italialaisalueiden palauttamista ja espanjalaiset miehittivät Sardinian ja Sisilian vuonna 1718.


title: Neliliiton sota

text: Brittiläiset ja itävaltalaiset joukot löivät espanjalaiset Sisiliassa ja ranskalaiset marssivat Pohjois-Espanjaan. Haagin rauhassa 17. helmikuuta 1720 Espanja luopui aluevaatimuksista Italiassa ja Savoijin hallussa ollut Sisilia siirtyi Itävallalle, joka luovutti Savoijille Sardinian korvaukseksi.


Suunnistuksen maailmanmestaruuskilpailut 1978 pidettiin 15.–17. syyskuuta 1978 Norjan Kongsbergissä. Kyseessä olivat lajin seitsemännet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1978

text: Matkan pituus 15,7 km.


text: Matkan pituus 8,6 km.


title: Vágur

text: Vágur (IPA: , on kylä Färsaarilla. Se sijaitsee Suðuroylla Vágsfjørðurin vuonossa. Vágur on samannimisen kunnan keskustaajama ja saaren keskuspaikka. Taajamassa on 1 331 asukasta, ja se on saaren toiseksi suurin taajama Tvøroyrin jälkeen.


title: Vágur

text: Vágurissa on tärkeät telakka ja kalasatama, jossa on kalastuslaivaston kotipaikka sekä useita kalan vastaanottopaikkoja ja kalanjalostusteollisuutta.


title: Vágur

text: Vágur on Vágsfjørðurin vuonossa, joka on saaren toiseksi pisin vuono ja sijoittuu saaren itärannikolle. Vágsfjørðurissa on myös eteläinen vuonohaara Lopransfjørður. Suurin osa Vágurin asutuksesta on vuonon pohjoisrannalla.


title: Vágur

text: Vágsfjørðurista on matkaa lännen puolella olevalle Vágseiðille kilometrin verran, ja matkan varrella on järvi Vatnið, josta käytetään myös nimityksiä Vágsvatn ja Eiðisvatn. Järveä kiertää polku.


title: Vágur

text: Vágseiðista lähtivät aiemmin rannikkokalastajat, kun sää itäpuolella oli liian huono. 200 metrin korkeudelta kalliolta, jonka nimi on Eggjarnar eli Skúvanes, on näkymä etelään Beinisvørðiin.


title: Vágur

text: Hvannadalurissa Vágurin pohjoispuolella on 30 hehtaarin laajuinen istutusmetsä, jonne istutettiin eri puulajeja 1950-luvulla.


title: Vágur

text: Vágurista on maantieyhteys etelämpänä vuonon pohjoispuolella olevaan Porkerin kylään ja edelleen kohti Hovia. Tie jatkuu edelleen pohjoisempana oleviin kyliin tietunnelin kautta. Porkeriin johtavan tien varrella on Nesin kylä, joka tilastollisesti ja hallinnollisesti kuuluu Váguriin. Vágurista luoteeseen menee vuoristotie Fámaran maatilalle ja Botnur voimalaitokselle. Vuonon suuntaisesti etelään on tunneli Lopran, Akrarin ja Sumban kyliin.


title: Vágur

text: Nimi on fäärinkielinen luontonimitys, "aalto", joka on käytössä monissa paikannimissä pitkin Färsaaria. Vágur ei ole viikinkiaikainen asutus, ja se mainitaan ensimmäisen kerran Hundabræviðissä 1300-luvun lopulla. Kráarbøurissa Vágurissa on vanha hautakumpu Tormansgrøv keskiajalta. Kylä mainitaan nimillä "Suddre Wagh" 1447 ja "Vaij" maakirjassa 1584. 1700-luvun alkupuolella köyhäksi mainitussa kylässä on parikymmentä taloa. Väestönlaskennassa 1801 kylässä oli 16 taloa.


title: Vágur

text: Vágurin alkuperäinen kirkonpaikka oli Kikjukletturissa. Uskonpuhdistuksen jälkeen piti entinen katolinen pappi, veli Andrass kylässä Färsaarten ensimmäisen luterilaisen saarnan. Kirkjukletturin viimeinen kirkko rakennettiin 1853, mutta se siirrettiin 1939 Hoviin. Keskellä kylää sijaitsevan Vágurin kirkon perustus laskettiin 1927, ja kirkko vihittiin 1939.


title: Vágur

text: Vágurissa on kansallissankari Nólsoyar Pállin muistomerkki.


title: Vágur

text: Kunta erotettiin Suðuroyn kirkkopitäjästä vuonna 1906 ja muodostettavaan kuntaan liitettiin Nes. Vágurin äänestäjät ovat poliittisesti usein kallistuneet sosialististen puolueidenJavnaðarflokkurinin ja Tjóðveldin suuntaan. Puolueet ryhtyivät yhteistyöhön, ja pormestariksi valituksi tuli Dennis Holm Tjóðveldista vuosiksi 2013–2016. Suðuroyn porvarilliset äänestäjät ovat usein suosineet tanskalaismielistä Sambandsflokkurin-puoluetta, joka ei ole ollut Vágurissa yhtä vahva 2000-luvulla. Sitä vastoin ovat sellaiset poliitikot kuin Annika Olsen ja Jacob Vestergaard onnistuneet saamaan ääniä Fólkaflokkurinlle.


title: Vágur

text: Vágurissa on urheiluhalli ja jalkapallokenttä. Vágurin uimahalli, jossa oli 25-metrinen allas, suljettiin 2015, kun 50-metrin altaan sisältävä uusi Pálshøll avattiin Vágsverkiðiin. Siellä on myös lääkärin, hammaslääkärin ja jalkahoitajan vastaanottotilat. Vágurissa on myös hotelli, pankki ja kauppoja. Färsaarten ensimmäinen vesivoimala rakennettiin Botniin Vágurin luokse vuonna 1921. Rakennustöitä johti norjalainen insinööri Håkon Blauuw, ja se rahoitettiin lainalla, jonka suuruus oli 919 417 Tanska kruunua. Laina oli peräisin yksityisiltä, säästöpääomasta ja valtionlainasta. Nykyiset kaksi turbiinia asennettiin 1965 ja 1966, ja ne ovat teholtaan 1,1 megawattia ja 2,2 megawattia. Vuonon eteläpuolella on myös dieselvoimala Vágsverkið. Uimahalli käyttää uudelleen dieselvoimalan lämmön, ja siksi sen käyttö on halpaa. Uimahalli rakennettiin pääosin vapaaehtoisvoimin ja sponsorirahoituksella.


title: Nes (kylä Eysturoyssa)

text: Nes () on kylä Nesin kunnassa Färsaarten Eysturoyn saaren lounaisosassa.


title: Nes (kylä Eysturoyssa)

text: Vuonna 2015 Nesin väkiluku oli 327. Nesin kylän lisäksi Nesin kunnassa on kaksi muuta kylää, Toftir ja Saltnes. Kunnan kokonaisväkiluku vuonna 2009 oli 1 267. Toisen maailmansodan aikana Nesissä oli Britannian sotilastukikohta. Fäärinkielinen nimi "Nes" on suomeksi "niemi".


title: Nes (kylä Eysturoyssa)

text: Nesin vanha kirkko on tyypillinen färsaarelainen kirkko. Se sijaitsee Skálafjørðurin rannalla, ja sieltä on näkymä Tórshavniin ja Nólsoyiin. Vuodelta 1843 olevan kirkon paikalla on ollut aiemmin 1600-luvulla ja 1700-luvulla rakennetut kirkot. Nykyinen on suorakaiteen muotoinen puurakenteinen kirkko, jossa on valkoiseksi maalattu sokkeli ja paanukatto. Länsipäädyssä on tornina diagonaalisesti asetettu kattoratsastaja. Kirkko on 15,5 metriä pitkä ja 7,1 metriä leveä. Kirkossa oli aiemmin pienet ikkunat, mutta niiden tilalla on nyt uudet, kuusi pohjoispuolella ja seitsemän eteläpuolella. Kuorissa on ylhäällä puolikaaren muotoinen ikkuna. Sisäänkäynti on pohjoispäässä kattoratsastajan alapuolella. Kirkko on sisältä maalaamaton, ja siinä on kattotuolit näkyvissä. Kuorin erottaa kirkkosalista kuoriaitaus. Alttaritaulu "Gethsemane" on Wenzel Tornøein jäljennös vuodelta 1869. Kastemalja on valkoiseksi maalattua puuta. Se on kahdeksankulmainen, ja siinä on köynnöskoristeinen jalusta. Seinällä on krusifiksi. Saarnastuolin takana on kaksi pientä muistotaulua, jotka on ripustanut 1744 rovasti Andreas Djurhuus kahden pienenä kuolleen tyttärensä muistoksi. Kirkonkellon arvellaan olevan vanhin Färsaarilla yhä käytössä oleva kello. Se on valettu Amsterdamissa 1694. Kirkossa on sluuppi ”Saltairen” pienoismalli.


title: Nes (kylä Eysturoyssa)

text: 200-paikkainen kirkko on ollut harvoin käytössä sen jälkeen kun Fríðrikskirkjan vihittiin 1994. Kirkko kuuluu Nesin seurakuntaan. Kirkossa on sähköurut vuodelta 1982.


title: Nes (kylä Eysturoyssa)

text: Nesin vanhan kirkon on korvannut Nesin ja Toftirin puolivälissä oleva Fredrikinkirkko ("Fríðrikskirkjan"), jonka on suunnitellut färsaarelainen arkkitehti Høgni Würdig Larsen. Kirkko valmistui 27. marraskuuta 1994. Se on nimetty pappi Fríðrikur Petersenin (1853–1917) kunniaksi, joka palveli tuomiorovastina Nesissä 1900–1917.


title: Cornelis Tromp

text: Cornelis Maartenszoon Tromp (3. syyskuuta 1629 Rotterdam – 29. toukokuuta 1691 Amsterdam) oli alankomaalainen laivastoupseeri. Hän oli amiraaliluutnantti Maarten Trompin toiseksi vanhin poika. Cornelis Tromp toimi Alankomaiden laivaston amiraaliluutnanttina ja hetken aikaa Tanskan laivaston amiraalina. Hän osallistui Pohjan sotaan, Skoonen sotaan sekä kolmeen Englannin–Hollannin sotaan. Hän taisteli myös pohjoisafrikkalaisia merirosvoja vastaan Välimerellä.


title: Cornelis Tromp

text: Poliittisesti Tromp oli ”oranialainen” eli Johan de Wittin tasavaltalaista hallintoa vastustanut Orania-Nassaun ruhtinashuoneen kannattaja. Hän kuului ryhmään, joka vuonna 1672 suunnitteli de Wittin veljesten murhan, josta myöhemmin on käytetty anakronistista termiä ”lynkkaus”. Vuonna 1675 Englannin kuningas Kaarle II aateloi Trompin baronetiksi.


title: Cornelis Tromp

text: Tromp nimitettiin amiraaliksi Tanskan laivastoon vuonna 1676. Hän voitti ruotsalaiset Öölannin taistelussa, joka on ainoa Trompin voittama meritaistelu laivaston komentajan ominaisuudessa. Vuonna 1673 hän kunnostautui Michiel de Ruyterin alaisuudessa Texelin meritaistelussa, jossa hollantilaiset voittivat määrällisesti ylivoimaisen Englannin ja Ranskan muodostaman liittouman.


title: Cornelis Tromp

text: Tromp joi paljon alkoholia ja piti itseään suuressa arvossa. Hän teetti itsestään muotokuvamaalauksia tiettävästi enemmän kuin kukaan muu 1600-luvulla elänyt henkilö.


title: Destination Unknown

text: Destination Unknown on yhdysvaltalaisen yhtyeen Missing Personsin kappale. Sen tekivät Dale Bozzio, Terry Bozzio ja Warren Cuccurullo ja sen tuottajana oli Ken Scott. Alun perin yhtyeen vuoden 1980 eponyymillä esikoisalbumilla julkaistu kappale julkaistiin singlenä syyskuussa 1982 ja esiintyy yhtyeen esikoisstudioalbumilla "Spring Session M" (1982).


title: Destination Unknown

text: Yhdysvalloissa kappale oli pienoinen hitti ja sijoittui Billboard Hot 100 -singlelistan 42. sijalle.


title: Japanin ortodoksinen kirkko

text: Japanin ortodoksinen kirkko 日本ハリストス正教会 "Nihon Harisutosu Seikyōkai") on Japanissa toimiva autonominen osa maailmanlaajuista ortodoksista kirkkoa.Se kuuluu autonomisena eli itsehallinnollisena kirkkokuntana Venäjän ortodoksisen kirkon alaisuuteen.


title: Japanin ortodoksinen kirkko

text: Kirkon historia alkaa vuodesta 1861, jolloin nuori venäläinen pappismunkki Nikolai Kasatkin saapui Japaniin. Hänen tehtävänään oli toimia Venäjän konsulaatin pappina Hakodatessa. Hän alkoi kuitenkin nopeasti tehdä lähetystyötä japanilaisten keskuudessa. Hän kastoi ensimmäiset käännynnäiset vuonna 1868. Venäjän pyhä synodi tuki hänen työtään ja perusti virallisen lähetyksen Japaniin vuonna 1871. Kun Japanin kristinuskon vastaiset lait kumottiin vuonna 1873 alkoi lähetystyö nopeasti laajeta. Nikolai alkoi rekrytoida syntyperäisiä japanilaisia papeiksi ja johti Uuden testamentin ja monien liturgisten kirjojen kääntämistä japanin kielelle. Hänet vihittiin piispaksi vuonna 1880, ja samana vuonna hän oli perustamassa pappisseminaaria. Hän myös johti Pyhän Ylösnousemuksen katedraalin rakentamista, joka valmistui 1891. Kun Nikolai kuoli vuonna 1912, oli noin 30 000 japanilaista kastettu ortodoksiseen uskoon. Nikolain keskeisen roolin Japanin ortodoksisen kirkon syntymisessä vuoksi Venäjän ortodoksinen kirkko kanonisoi hänet vuonna 1970.


title: Japanin ortodoksinen kirkko

text: Ortodoksisuus Japanissa tuli nopeasti paikalliseksi ilmiöksi, mikä auttoi sitä selviämään Venäjän ja Japanin välisistä konflikteista huolimatta. Koska yhteistyö Venäjän ortodoksisen kirkon kanssa tämän ollessa kommunistien alaisuudessa oli hankalaa, asettui Japanin ortodoksinen kirkko vuosina 1945-1970 Amerikan ortodoksisen kirkon alaisuuteen. Venäjän ortodoksisen kirkon myöntäessä Amerikan ortodoksiselle kirkolle autokefalian vuonna 1970 palautti se Japanin Venäjän alaisuuteen, jolloin Moskovan patriarkka myönsi Japanille autonomian. Tämän vuoksi Japanin ortodoksisen kirkon johtajan valinta on hyväksytettävä Moskovan patriarkalla, mutta muut piispansa kirkko voi valita ja asettaa ilman erillistä hyväksyntää. Vuonna 1972 valittiin kirkolle ensimmäinen syntyperäinen japanilainen metropoliitta, Theodosius.


title: Japanin ortodoksinen kirkko

text: Metropoliitta Theodosius kuoli 9. toukokuuta vuonna 1999. 6. toukokuuta vuonna 2000 Japanin ortodoksinen kirkko valitsi piispa Danielin uudeksi kirkon johtajaksi. Moskovan ja koko Venäjän patriarkka Aleksei II hyväksyi valinnan ja matkusti henkilökohtaisesti Japaniin asettamaan uuden metropoliitan virkaansa 14. toukokuuta 2000. Tämä oli ensimmäinen kerta koskaan, kun Moskovan patriarkka vieraili Japanissa.


title: Like Drawing Blood

text: Like Drawing Blood on belgialais-australialaisen muusikko ja tuottaja Gotyen toinen studioalbumi, jonka julkaisi Creative Vibes 21. toukokuuta 2006. Gotye tuotti albumin kappaleet vuosien 2003-2005 aikana Melbournessa, masteroinnin ja miksaamisen hoiti elokuvasäveltäjä François Tétaz.


title: Like Drawing Blood

text: Albumilta julkaistiin kolme singleä: "Learnalilgivinandlovin", "Giving Back" ja "Heart's a Mess", joka esiintyi myös vuonna 2013 julkaistussa The Great Gatsby -elokuvassa.


title: J. V. Snellmanin kotimuseo

text:
J. V. Snellmanin kotimuseo on Kuopion keskusta-alueella, Väinölänniemen kaupunginosassa sijaitseva kotimuseo. Museossa on esillä J. V. Snellmanin (1806-81) perheen kotitaloa kalustuksineen ja esineistöineen. Snellman asui Kuopion vuosinaan (1845-49) pääsääntöisesti tässä talossa.
Kotimuseona toimiva aumakattoinen rakennus on valmistunut 1827 ja tunnettiin "Oppmanin talona". Se on rapattu hirsirakennus, jossa J.V. Snellman asui 1845-1849. Rakennus edustaa 1800-luvun puolivälin kuopiolaista säätyläisperheen asuintaloa. Snellman toimi Ylä-alkeiskoulun rehtorina Kuopiossa 1843-1849. Samoina vuosina hän toimitti suomenkielistä Maamiehen Ystävää ja ruotsinkielistä Saimaa sekä sittemmin Litteraturbladetia. Snellmanin kotitalo kunnostettiin vuonna 1981. Rakennus kuuluu osana "Kuopion Snellmanin puiston, tuomiokirkon ja puukorttelien" nimellä tunnettuun valtakunnallisesti merkittävään rakennettuun kulttuuriympäristöön (RKY) ja sijaitsee myös Kuopion kansallisen kaupunkipuiston alueella.


title: J. V. Snellmanin kotimuseo

text: Museo on avoinna Snellmanin päivänä 12.5. ja ryhmille sopimuksen mukaan ympäri vuoden.


title: Otto Virtanen (tennispelaaja)

text: Otto Virtanen (s. 21. kesäkuuta 2001 Hyvinkää) on suomalainen tennispelaaja. Hän on sijoittunut junioreiden maailmanlistalla parhaimmillaan sijalle 6 tammikuussa 2019. ATP-rankingissa hän on ollut kaksinpelissä parhaimmillaan sijalla 832 joulukuussa 2018. Seuratasolla hän edustaa HVS-Tennistä. Virtasen isä Pasi Virtanen on myös entinen tennispelaaja, ja hänen veljensä Panu pelaa myös tennistä. Virtasen valmentajana toimii sekä isä Pasi että ruotsalainen Peter Carlsson.


title: Otto Virtanen (tennispelaaja)

text: Virtanen osallistui touko-kesäkuussa 2018 Ranskan avointen poikien kaksinpelin karsintoihin mutta hävisi heti avauskierroksella Luka Pavlovicille. Heinäkuussa hän pääsi suoraan Wimbledonin pääsarjaan. Siellä junioreiden maailmanlistan sijalla 58 ollut Virtanen eteni kaksinpelissä kolmannelle kierrokselle voitettuaan ensimmäisellä kierroksella junioreiden maailmanlistalla kolmantena olleen Sebastian Kordan ja toisella kierroksella Thiago Agustín Tiranten. Kolmannella kierroksella hän hävisi Anton Matusevichille. Turnauksen nelinpelissä hän voitti mestaruuden turkkilaisen Yankı Erelin kanssa. Virtanen on viides suomalainen, joka on voittanut Grand Slam -turnauksen junioritasolla.


title: Otto Virtanen (tennispelaaja)

text: Elokuussa 2018 Virtanen saavutti ammattilaistasolla ensimmäisen turnausvoittonsa nelinpelissä voitettuaan Helsingissä pelatun ITF-turnauksen Patrik Niklas-Salmisen kanssa. Turnauksen kaksinpelissä hän eteni myös loppuotteluun, jossa hävisi Karl Fribergille. Yhdysvaltain avoimissa Virtanen hävisi kaksinpelin toisella kierroksella ja nelinpelissä Erelin parina avauskierroksella. Joulukuussa 2018 Virtanen voitti epävirallisena alle 18-vuotiaiden maailmanmestaruusturnauksena pidetyn junioreiden Orange Bowl -turnauksen. Loppuottelussa hän voitti Zane Khanin. Virtanen on turnauksen ensimmäinen suomalaisvoittaja. Turnausvoiton jälkeen Virtanen nousi junioreiden maailmanlistalla 30 sijaa sijalle 13, mutta nousee kauden 2019 alkaessa sijalle kuusi.


title: Otto Virtanen (tennispelaaja)

text: Orange Bowl -voittonsa ansiosta Virtanen on suosikki tammikuussa 2019 Australian avoimissa. Hän eteni poikien sarjassa kolmannelle kierrokselle ja kohtaa sijoittamattoman hollantilaisen Lodewijk Weststraten.


title: Otto Virtanen (tennispelaaja)

text: Entinen suomalainen tennisammattilainen Jarkko Nieminen kuvaa Virtasta raamikkaaksi pelaajaksi, jonka vahvuuksiin kuuluvat muun muassa kämmenlyönti sekä syöttö.


title: Life Is Strange 2

text: Life Is Strange 2 on Dontnod Entertainmentin luoma ja Square Enixin vuonna 2018 julkaisema seikkailupeli. Peli on jatko-osa vuoden 2015 videopelille "Life Is Strange" ja julkaistiin Microsoft Windowsille, PlayStation 4:lle ja Xbox Onelle. Vuonna 2019 peli tullaan julkaisemaan myös Linuxille ja macOS:lle.


title: Life Is Strange 2

text: Peli toteutetaan viitenä episodina, joista ensimmäinen julkaistiin syyskuussa 2018.


title: Life Is Strange 2

text: Tarina alkaa vuodesta 2016 eli kolme vuotta ensimmäisen "Life Is Strangen" jälkeen ja kertoo Seattlen esikaupunkialueella asuvasta 16-vuotiaasta puolimeksikolaisesta Sean Diazista ja tämän 9-vuotiaasta veljestä Danielista. He joutuvat hankaluuksiin naapurin ilkeän pojan ja erään poliisin kanssa. Poliisin ampuessa vahingossa veljesten isän, mystinen ilmiö tuhoaa suuren osan korttelin taloista ja aiheuttaa poliisin kuoleman. Etsintäkuulutetut Sean ja Daniel aloittavat pakomatkan Seattlesta isänsä lapsuudenkotiin: Puerto Lobosiin. Matkan varrella he kohtaavat ihmisiä, jotka suhtautuvat heihin epäluuloisesti heidän puolimeksikolaisen taustansa vuoksi, sekä ihmisiä, jotka haluavat auttaa heitä. Kun mystisen ilmiön syyksi paljastuu Danielin itsestään löytämä kyky käyttää psykokinesiaa, Seanin on opetettava veljeään selviytymisen ja oikeiden valintojen tekemisen lisäksi myös hallitsemaan kykyään ja käyttämään sitä viisaasti.


title: Life Is Strange 2

text: "Life Is Strangen 2" on graafinen seikkailu kolmannen persoonan näkökulmasta. Pelaaja ohjaa Sean Diazia, joka liikkuu suurimman osan pelin tarinasta mukanaan veljensä Daniel. Sean voi tutkia esineitä tai ottaa niitä, ratkaista joitain pulmia ja tehdä pieniä muutoksia ympäristöön. Peliin juoneen vaikuttavat myös ensimmäisen "Life Is Strangen" lopussa tehty valinta sekä samaan jatkumoon sijoittuvassa pelidemossa, "The Awesome Adventures of Captain Spiritissä", tehdyt valinnat. "Life Is Strange 2":ssa tehdyt valinnat vaikuttavat tarinan lisäksi myös Danielin käytökseen.Halloweenin juhlimiseen valmistautuvat Sean ja Daniel Diaz joutuvat hankaluuksiin naapurin ilkeän pojan Brett Fosterin sekä konstaapeli Phillip Matthewsin kanssa. Veljesten isä Esteban yrittää rauhoitella tilannetta, mutta Matthews ampuu vahingossa Estebania ja salaperäinen psykokineettinen aalto tuhoaa osan korttelista ja tappaa Matthewsin. Huomattuaan isänsäkin kuolleen, Sean pakenee Seattlesta tajuton Daniel mukanaan ja päättää pitää totuuden tältä salassa. Kolme päivää myöhemmin Mount Rainierin lähellä sijaitsevan huoltoaseman omistaja Hark Stamper yrittää ilmiantaa veljekset poliisille. He pakenevat aiemmin tapaamansa verkkojournalisti Brody Hollowayn avulla mukanaan huoltoasemalle hylätty koiranpentu, jonka Daniel nimeää Mushroomiksi. Sean kertoo Brodylle Seattlen tapahtumista ja päättää, että veisi Danielin Puerto Lobosiin, Estebanin lapsuudenkotiin. Saavuttuaan Oregoniin ja ohitettuaan Arcadia Bayn, Brody järjestää veljeksille yösijan motellista ennen kuin hyvästelee heidät. Mutta sitten Daniel näkee televisiossa uutisen isänsä kuolemasta ja hänen raivostuessa Seanille, huoneen esineet alkavat leijua hänen ympärillään. Sean saa Danielin rauhoittumaan ja lupaa, ettei enää koskaan valehtele. Seuraavana aamuna he jatkavat matkaansa linja-auton kyydissä.


title: Life Is Strange 2

text: Seuraavien viikkojen aikana Sean, Daniel ja Mushroom ovat piileskelleet eräässä hylätyssä talossa pikkukaupunki Beaver Creekissä, Danielin opetellessa Seanin opastuksella hallitsemaan kykyään. Joulukuun 2. päivän aamuna puuma hyökkää Mushroomin kimppuun ja raatelee sen hengiltä. Lisäksi Danielin vilustuessa, Seanin on pakko pyytää suojapaikkaa isovanhemmiltaan, Claire ja Stephen Reynoldsilta, joiden luona Sean oli käynyt viimeksi ennen Danielin syntymää. Seuraavana aamuna Sean ja Daniel ystävystyvät Reynoldsien naapurin Chris Eriksenin kanssa, jonka Daniel pelasti voimillaan putoamasta puumajan tikkailta, vaikka Sean oli kieltäynyt veljeään käyttämästä voimiaan muiden läsnäollessa. Veljekset auttavat Chrisiä ja tämän isää Charlesia hankkimaan joulukuusen ja tutkivat myös äitinsä Karenin lapsuudenhuoneen. He löytävät kirjeen, jossa jonkin aikaa sitten Estebanin ja molemmat poikansa jättänyt Karen kertoi vanhemmilleen tietävänsä Seattlen tapahtumista ja pyysi näitä antamaan veljeksille suojapaikan. Veljekset ovat aikeissa vaatia Clairelta ja Stepheniltä selitystä, mutta sitten poliisi tulee paikalle. Chrisin jäädessä pidättelemään tätä, veljekset pakenevat ja jatkavat myöhemmin matkaansa hyppäämällä puunkuljetusjunan kyytiin.


title: Bensonhurst (Brooklyn)

text: Bensonhurst on naapurusto New Yorkin Brooklynissa Yhdysvalloissa. Alueella on historiallisesti asunut paljon amerikanitalialaisia, mutta heidän määränsä on vähenemässä ja sen sijaan amerikankiinalaisten osuus alueen väestöstä on kasvanut valtavasti.


title: Bensonhurst (Brooklyn)

text: Bensonhurst on nimetty Arthur Bensonin mukaan, joka oli vaikutusvaltainen henkilö alueella 1800-luvulla.


title: Bensonhurst (Brooklyn)

text: 1900-luvun alussa paljon italialaisia ja juutalaisia muutti Bensonhurstiin ja alue tuli tunnetuksi Brooklynin Little Italyna. 1980-luvulla alueelle alkoi tulla paljon maahanmuuttajia muun muassa Venäjältä, Lähi-idästä ja Kiinasta. 2000-luvulla kiinalaisten osuus alueen väestöstä alkoi kasvamaan räjähdysmäisesti ja Bensonhurst tuli tunnetuksi Brooklynin Chinatownina.


title: Hatanpään terveysasema

text: Hatanpään terveysasema on Tampereen Hatanpään kaupunginosassa toimiva kaupungin terveysasema. Se sijaitsee Pyhäjärven itärannalla sijaitsevan Tays Hatanpään sairaalan rakennuksessa. Käynti terveysasemalle tapahtuu sairaalan pääovesta.


title: Perttelin Kajala

text: Kajala eli Perttelin Kajala on kylä Salossa, entisen Perttelin kunnan alueella. Kajala sijaitsee yhdystie 2401 varrella. Se voidaan joskus nähdä osaksi Inkerettä, sillä osa Kajalasta sijaitsee Inkereen taajamassa. Alueelta on matkaa Salon keskustaan noin 10 kilometriä.


title: Perttelin Kajala

text: Kylän virallinen nimi muutettiin muotoon "Perttelin Kajala" Salon seudun kuntaliitoksen 2009 jälkeen, kun myös Kiskossa oli Kajala-niminen kylä, jonka nimeksi vastaavasti tuli "Kiskon Kajala".


Suunnistuksen maailmanmestaruuskilpailut 1976 pidettiin 24.–26. syyskuuta 1976 Ison-Britannian Aviemoressa. Kyseessä olivat lajin kuudennet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1976

text: Matkan pituus 15,5 km.


text: Matkan pituus 8,9 km.


title: Tammelakeskuksen terveysasema

text: Tammelakeskuksen terveysasema on Tampereen Tammelassa toimiva kaupungin terveysasema. Se sijaitsee vajaa 600 metriä Tampereen rautatieasemalta itään. Terveysasemalla on tilat rakennuksessa, joka koostuu 1920-luvulla valmistuneesta vanhasta tehdasrakennuksesta ja 1990-luvulla siihen liitetystä uudisosasta. Terveysaseman lisäksi rakennuksessa on Tammelan lähitori (mm. neuvontapiste ja tapahtumapaikka) sekä Perheiden talo, joka on lapsiperheille tarkoitettu kohtaamispaikka. Aikaisemmin siellä oli Tammelan palvelukeskus.


title: High on Life

text: High on Life on hollantilaisen DJ-tuottaja Martin Garrixin kappale. Kappale sisältää myös laulaja Bonnin esittämiä sanoja ja sen julkaisi STMPD RCRDS singlenä 29. heinäkuuta 2018. Kappaleen ovat sanoittaneet Garrixin itsensä lisäksi Giorgio Tuinfort, Kristoffer Fogelmark sekä Albin Nedler ja sen tuottivat Matisse & Sadko, Garrix sekä Tuinfort.


title: Myllyojan terveysasema

text: Myllyojan terveysasema on Oulun Myllyojan kaupunginosassa toimiva kaupungin terveysasema. Sen naapurustossa sijaitsee muun muassa päiväkoti, Myllyojan koulu, kirjasto ja nuorisotalo.


title: Kaarina Lyly

text: Aune Kaarina Lyly, vuoteen 1948 Björkroth (12. tammikuuta 1907 Viipuri – 11. lokakuuta 1978 Helsinki) oli suomalainen yrittäjä ja lausuntataiteilija.


title: Kaarina Lyly

text: Kaarina Lylyn vanhemmat olivat koristemaalari Alarik Björkroth ja kassanhoitaja Emilia Everetz ja puoliso vuodesta 1948 palomestari Olli Oskari Lyly. Kaarina Lyly kävi kuusi luokkaa tyttökoulua ja teki opintomatkoja Viroon ja Ruotsiin. Hän työskenteli kangaskaupan omistajayrittäjänä ja johtajana, mutta samalla lausuntataiteilijana vuodesta 1936. Hän oli myös Karjalan nuoret -yhdistyksen sihteeri ja johtaja 1928–1934 ja Suomen lausujainliiton sihteeri vuodesta 1946. Lyly työskenteli myös lausunnan opettajana. Esiintyvä taiteilija hän oli kuolemaansa saakka.


title: Bodak Yellow

text: Bodak Yellow on yhdysvaltalaisräppäri Cardi B:n sanoittama ja nauhoittama kappale. Sen julkaisi Atlantic Records räppärin Invasion of Privacy-studioalbumin ensimmäisenä singlenä 16. kesäkuuta 2017. Kappale on saanut vaikutteita yhdysvaltalaisräppäri Kodak Blackin kappaleesta "No Flockin" jota "Bodak Yellow" myös interpoloi. Kappale nousi Yhdysvaltain Billboard Hot 100-listan ensimmäiselle sijalle kolmeksi viikoksi, joka tekee Cardi B:stä kaikkien aikojen viidennen kyseisen listan kärkisijaa hallinneen naisräppärin sekä kaikkien aikojen toisen naisräppärin joka on hallinnut kärkisijaa soolokappaleella Lauryn Hillin kappaleen "Doo Wop (That Thing)" jälkeen joka saavutti vastaavan saavutuksen vuonna 1998. Kappaleelle on tehty myös Picture Perfectin ohjaama musiikkivideo, joka kuvattiin Dubaissa ja julkaistiin 24. kesäkuuta 2017. "Bodak Yellow" sai ehdokkuuksia 60:ssä Grammy palkintogaalassa kategorioissa "Paras rap-esitys" ja "Paras rap-kappale". Kappale voitti "Vuoden single" palkinnon Vuoden 2017 BET Hip Hop Awardsissa.


title: I Like It (Cardi B:n, Bad Bunnyn ja J Balvinin kappale)

text: I Like It on yhdysvaltalaisräppäri Cardi B:n kappale, jolla esiintyy myös puertoricolaisartisti Bad Bunny sekä kolumbialaisartisti J Balvin. Kappaleen julkaisi Atlantic Records räppärin Invasion of Privacy-debyyttistudioalbumin neljäntenä singlenä 25. toukokuuta 2018. Kappaleen ovat sanoittaneet itse esiintyjien lisäksi Jordan Thorpe sekä Klenord Raphael ja sen tuottivat J. White, Tainy, Craig Kallman sekä Invincible. "I Like It" on latinalainen trap-kappale joka sisältää trap-salsabiitin sekä lainauksen Pete Rodriguezin kappaleesta "I Like It Like That". Kappaleesta tuli kaupallinen menestys noustuaan muun muassa Yhdysvaltain Billboard Hot 100-listan ensimmäiselle sijalle, joka on räppärin toinen kyseisen listan kärkeen päässyt single. Tämä tekee Cardi B:stä historian ensimmäisen naisräppärin jolla on kaksi tai useampi kappale päässyt Billboard Hot 100-listan kärkeen. Tämä oli samalla Bad Bunnylle sekä J Balvinille ensimmäinen samaisen listan kärkeen päässyt kappale. "I Like It" pääsi myös kymmenen parhaan joukkoon Espanjassa, Iso-Britanniassa, Kanadassa, Portugalissa, Slovakiassa, Sveitsissä ja Uudessa-Seelannissa.


title: Anywhere

text: Anywhere on brittiläisartisti Rita Oran kappale. Sen julkaisi Atlantic Records UK artistin tulevan studioalbumin toisena singlenä 20. lokakuuta 2017. Kappaleen ovat sanoittaneet Ali Tamposi, Brian Lee, Nick Gale ja Ora sekä sen tuottajat Alesso, Andrew Watt ja Sir Nolan. Kappale on haikea dance-pop ja electropop rakkauslaulu, joka kertoo eskapismista. Aikakauslehti The Guardian valitsi "Anywheren" viikon kappaleeksi. Kappale saavutti Britannian singlelistan toisen sijan, joka tekee siitä Oran yhdennentoista kyseisen listan kymmenen parhaan joukkoon sijoittuneen kappaleen. Kappaleelle on tehty myös Declan Whitebloomin ohjaama musiikkivideo, jolla nähdään Ora lukuisissa kohteissa ympäri New York Cityä.


title: Heilurikello

text: Heilurikello on kello, jonka käynninsäätimenä toimii heiluri.


title: Heilurikello

text: Heilurin toimintaperiaatten keksi Galileo Galilei, tarinan mukaan opiskeluaikoinaan Pisassa vuonna 1582. Galileo oivalsi, että heilurista saataisiin mekaaniseen kelloon hyvä käynninsäädin, sillä sen liike oli säännöllinen. Ensimmäisen heilurikellon suunnitteli ja rakennutti Galileon työn pohjalta vuonna 1657 Christiaan Huygens. Hänen heilurikellonsa oli tarkin kello, joka siihen asti oli nähty, ja sen tarkkus oli luultavasti yksi minuutti päivässä. Ensimmäisen ankkurikäynnillä käyvän kellon teki Joseph Knibbin vuonna 1670. Ankkurikellossa on ankkuria muistuttavia varsia, jotka mahdollistavat huomattavasti aiempaa pienemmän heilurin heilahduksen. Siihen asti heiluri oli heilahtanut 90 astetta, mutta nyt heilahdus saatiin pienennettyä 12 asteeseen, mikä teki mahdolliseksi pitkän heilurin mahduttamisen kaappikellon sisään.


title: Heilurikello

text: Sähköä alettiin käyttää heilurin työntämiseen ja kellon pyörittämiseen 1830-luvulta alkaen. Saksalainen laitevalmistaja Sigmund Riefler patentoi vuonna 1889 uuden käyntimekanismin, jossa heilurin heilumisesta vastaava sykäys oli heiluria tukevan joustavan metallihihnan vastuulla. Riefler-kellon tarkkuus oli 10 millisekuntia/päivä.


title: Pretty Baby

text: Pretty Baby on Louis Mallen tuottama ja ohjaama yhdysvaltalainen draamaelokuva vuodelta 1978. 1900-luvun alun lapsiprostituoidusta kertovan elokuvan on käsikirjoittanut yhdessä ohjaajan kanssa Polly Platt. Tarina perustuu historiallisiin tapahtumiin, ja pohjana on käytetty Al Rosen kirjaa "Storyville, New Orleans: Being an Authentic Account of the Notorious Redlight District". Pääosia näyttelevät Brooke Shields, Keith Carradine ja Susan Sarandon.


title: Pretty Baby

text: Valokuvaaja E. J. Bellocq (Carradine) ottaa vuoden 1917 New Orleansissa malleikseen prostituoidun (Sarandon) ja tämän 12-vuotiaan tyttären (Shields). Bellocq kiinnostuu tyttärestä myös seksuaalisesti ja menee tämän kanssa naimisiin.


title: Pretty Baby

text: Elokuva aiheutti aiheensa takia kohua ympäri maailmaa, ja muun muassa Kanadassa sen esittäminen kiellettiin kokonaan. "Pretty Baby" sai Oscar-ehdokkuuden musiikistaan. Cannesissa se oli ehdolla Kultaisen palmun saajaksi ja palkittiin teknisellä Grand Prix’llä.


title: Pretty Baby

text: Elokuvaa esitettiin Suomessa aluksi maaseututeattereissa, ja se sai Suomen-ensi-iltansa Jalasjärven Kinossa 30. heinäkuuta 1978.


title: Pretty Baby

text: "Helsingin Sanomien" Matti Salo arveli "Pretty Babyn" olevan siihenastisen amerikkalaisen elokuvan rehellisin prostituution kuvaus, järkiperäinen ”miehen elokuva”. Toisaalta hän sanoi Mallen käyttävän historiallista henkilöä, valokuvaaja E. J. Bellocqia (1873–1949), tirkistelynsä verukkeena. Helena Ylänen piti elokuvaa visuaalisesti komeana epookkikuvauksena, joka ei kuitenkaan ulotu ihmisten sisälle juuri lainkaan. "Video-oppaassa" vuodelta 1994 Kati Sinisalo sanoi elokuvan hukkaavan hyvän aiheensa ja tarjoavan lähinnä hyvää musiikkia (Jerry Wexler) ja hienoa kuvausta (Sven Nykvist). Hän antoi elokuvalle kaksi tähteä viidestä, joka vastaa sanallista arviota ”keskinkertainen”.


title: Pretty Baby

text: "The New York Timesin" kriitikot valitsivat "Pretty Babyn" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Lokku

text: Lokku on vuonna 2014 perustettu pääkaupunkiseudulta tuleva popyhtye. Bändin perustanaja voidaan pitää yhtyeen kitaristi/lauluntekijä Vesa Ovaskaista. Yhtyeeseen kuuluu laulaja Kristiina Weckman, kitaristi Vesa Ovaskainen, kosketinsoittaja Juho Keränen, basisti Tommi Wehmas sekä rumpali Jari Salminen.


title: Lokku

text: Yhtye on julkaissut seitsemän singleä sekä yhden remix:in, jotka kaikki ovat soineet eri radioasemilla. Yhtyeen toinen single Meidän maa nousi  Radio Suomipopin PopTop10 -kisassa kaikkien aikojen listalla 2. sijalle sekä Menneet taakse jää, joka oli Radio Suomen soitetuimpien listalla 18. sijalla.


title: Lokku

text: Musiikillisessa tuotannossa on ollut mukana myös Jyri Sariola, joka on tehnyt yhteistyötä/tuottanut useiden kotimaisten yhtyeiden sekä artistien musiikkia.


title: Lokku

text: Lokku on julkaissut myös kaksi musiikkivideota. Ensimmäisessä Älä luovuta -videollaon mukana Alina Tomnikov joka on tuttu useista eri tv-tuotannoista sekä elokuvista mm. Putous, Syke (televisiosarja), Alina Idässä, Donna sekä elokuvista mm. Love Records – Anna mulle Lovee sekä Rendel. Videolla esiintyy myös Marja Salo, joka on kiinnitetty Suomen Kansallisteatteriin sekä ollut mukana elokuvassa Yösyöttö.


title: Lokku

text: Toisessa musiikkivideossa Yöhön kadotaanon mukana Mailis Penttilä, joka on ollut myös tv-tuotannossa sekä kauneuskilpailuissa Miss Helsinki 2016 -finalisti. Toisena päätähtenä on Rosanne Kulju,joka voitti Miss Helsinki kisan 2015 ja toimii nyt kyseisen kilpailun vetäjänä.


title: Lokku

text: Tulevalta Mystikkaa levyltä julkaistut singlet: Älä Luovuta https://www.iltalehti.fi/viihde/201703112200084184_vi.shtml


title: Lokku

text: Yöhön Kadotaan https://www.iltalehti.fi/viihdeuutiset/201805282200976042_vd.shtml


title: Juha Huhtamäki

text: Juha "Hullu-Jussi" Huhtamäki oli se ns. kymmenes Härmän häjy. Kotoisin Kauhavalta s. 19.7.1847 ja tuli Alahärmän Huhtamäkeen vävyksi. Hän oli se ns. kymmenes häjy, naama puukolla viillelty ja ruma mies. Huhtamäki eli yli 90-vuotiaaksi.


title: Juha Huhtamäki

text: Laulun mukaan Isontalon Antti oli ensimmäinen (Alahärmästä) ja Rannanjärvi oli toinen (Antti myöskin, Ylihärmästä). Toisen lauluversion mukaan Pukkilan Jaska (Kauhavalta) oli kolmas samanmoinen. Toisen version mukaan sen sijaan Huhtamäen Hullu-Jussi oli kolmas samanmoinen.


title: Juha Huhtamäki

text: 4.8.1867 paloi ”Hullu-Jussi” Huhtamäen talo. Neljä päivää myöhemmin tuhoutui Juha Katajamäen tilan päärakennus. Talot oli vakuutettu hyvästä arvosta, ja kumpikin isäntä kuului Anttien joukkoihin. Polttajat ja vakuutuspetos jäivät kuitenkin todistamatta.


title: Muuramen terveyskeskus

text: Muuramen terveyskeskus tai Muuramen terveysasema on Muuramen keskustassa, Päijänteen länsirannan lähellä toimiva kunnallinen terveyskeskus.


title: Muuramen terveyskeskus

text: Terveyskeskuksen lähistöllä sijaitsee muun muassa palvelutalo Koskikoti, Muuramen virastotalo ja Muuramen paloasema.


title: GAM-63 RASCAL

text: Bell Aircraft GAM-63 RASCAL (, suom. "Hulttio", "Hulivili") oli yhdysvaltalainen, niin sanottu Stand-Off -tyypin (ilmasta maahan) ydinohjus. Rascal-ohjus laukaistiin ainoastaan pommikoneista, ja se oli yksistään SAC:n (Yhdysvaltain strategiset ilmavoimat) käytössä. Näistä tulivat kysymykseen B-50, B-47 sekä B-36 -tyyppien raskaat pommituskoneet. Ohjuksen nesteraketti oli yksivaiheinen. Se toi 1.6 Machin ylisoonisen nopeuden. Lakikorkeus oli noin 20 km. Ohjuksen omamassa oli 8 255 kg. W-27 ydinkärjen voimakkuus oli 2.0 megatonnia. Ohjausjärjestelmä oli tutka-avusteinen komento-ohjaus. Kantama oli lyhyt, vain noin 100 mailia eli 160 km. Teoriassa pommikoneiden miehistöt olisivat voineet joutua itse vaaraan, niin sanotussa tositilanteessa näistä syistä (lyhyt kantama, suuri räjähdysvoima, potkuriturbiinikoneiden B-36 ja B-50 suhteellinen hitaus) johtuen.


title: GAM-63 RASCAL

text: Ohjustyypin kehittely aloitettiin niinkin varhain kuin vuonna 1946. Tuotanto alkoi vuonna 1952. Ensilaukaisu tapahtui vasta vuoden 1953 lokakuussa. Asetyyppinä Rascal oli käytössä erittäin lyhyen aikaa, sillä se poistettiin käytöstä jo vuonna 1958. Muiden aseiden ohella, AGM-28 Hound Dog korvasi tämän siinä, missä kuin myös GAM-87 Skyboltin.


title: GAM-63 RASCAL

text: Bell GAM-63 Rascal-ohjuksia valmistettiin 133 kappaletta. Näistä laukaistiin White Sandsin rakettikoealueella 47 kappaletta.


title: Tanssii tähtien kanssa (11. tuotantokausi)

text: Tanssii tähtien kanssa -ohjelman yhdestoista tuotantokausi esitettiin MTV3-kanavalla syksyllä 2018. Sarjassa julkisuuden henkilöt opettelivat tansseja ammattilaistanssijoiden opastuksella. Ohjelma perustuu "Dancing with the Stars" -tv-sarjaformaattiin.


text: Tuotantokausi alkoi esittelyjaksolla sunnuntaina 16. syyskuuta 2018 ja ensimmäinen suora lähetys nähtiin 23. syyskuuta 2018. Kauden aikana esitettiin yhteistyössä Roosa nauha -kampanjan kanssa hyväntekeväisyyslähetys keskiviikkona 31. lokakuuta 2018.


text: Ohjelman juontajina jatkoivat Vappu Pimiä ja Mikko Leppilampi, kausi oli molemmille jo seitsemäs. Tuija Pehkonen juonsi edellisen kauden tapaan "Tuija tähtien kanssa" -oheistuotantoa, jossa hän tällä kaudella seurasi viikoittain katsojien valitseman parin arkea. Tuomariston muodosti tällä kertaa kolme tuomaria, kun puheenjohtajana toimivan Jukka Haapalaisen rinnalla jatkavat Helena Ahti-Hallberg ja Jorma Uotinen. Ohjelman musiikista vastasi aiempien kausien tapaan orkesteri Sami Pitkämön johdolla, solisteinaan Pitkämö ja Johanna Försti.


text: Kauden voitti nyrkkelijä Edis Tatli parinaan Katri Mäkinen.


text: Taustavärit:


text:
! Pari
! Sijoitus
! 1
! 2
! 1+2
! 3
! 4
! 5
! 6


title: Β-oksidaatio

text: β-oksidaatio eli beetaoksidaatio on rasvahappojen aineenvaihdunnan reitti, jossa kehon solut tuottavat ruoan tai rasvasolujen rasvahappoja hapettamalla yleensä energiaa ATP:n muotoon. Reitin nimi tulee siitä, että siinä hapetetaan eli "oksidoidaan" rasvahappojen β-hiiliä karbonyyleiksi.


title: Β-oksidaatio

text: β-oksidaatio tapahtuu ihmisten ja monien eläinten solujen mitokondrioissa ja peroksisomeissa. Se ei silti esimerkiksi nisäkkäillä tapahdu punasoluissa, koska näistä mitokondriot poistuvat solukehityksen aikana toisin kuin kaloilta ja ehkä joiltain muiltakin selkärankaisilta. Oksidaatiota ei juurikaan tapahdu myöskään nisäkkäiden hermosoluissa, koska näissä ei tuoteta juurikaan β-oksidaation entsyymeitä. Syytä kumpaankaan solutyypin entsyymipuutokseen ei tiedetä varmuudella.


title: Β-oksidaatio

text: Kasveilla β-oksidaatio tapahtuu glyoksisomeissa ja peroksisomeissa. Myös kasvien mitokondrioissa voi ehkä tapahtua jossain määrin β-oksidaatiota. Reitillä kasvit tosin tekevät rasvahapoista lähinnä biosynteesin raaka-aineita, eikä energiaa.


title: Β-oksidaatio

text: Useimmilla sienillä kuten leivinhiivalla β-oksidaatio tapahtuu vain peroksisomeissa.


title: Β-oksidaatio

text: Rasvahapot ovat usein triglyserideinä kiinni glyserolissa, jota ei käsitellä β-oksidaatiossa. Se hydrolysoituu irti rasvahapoista ja energiaksi mennessään glyseroli menee glyserolikinaasin kautta glyseroli-3-fosfaattina glykolyysiin.


title: Β-oksidaatio

text: β-oksidaatiolle vaihtoehtoinen reitti on ω-oksidaatio, mutta tämä on nisäkkäillä paljon vähäisempi ja valtaosa rasvahapoista käy läpi β-oksidaation. ω-oksidaatiossa rasvahappoja hapetetaan niiden ketjun pään ω-hiilestä, joka on kauimmainen hiili rasvahapon karboksyyliryhmästä. Reitti tapahtuu selkärankaisilla maksa- ja munuaissolujen endoplasmakalvostoissa ja lähinnä 10–12 hiilen rasvahapoille.


title: Β-oksidaatio

text: Veressä rasvahapot kuljetaan kylomikroneissa triglyserideinä ja paljon vähemmässä määrin albumiiniin sitoutuneina rasvahappoina.


title: Β-oksidaatio

text: Ihmisillä kylomikronin apoC-II -lipoproteiini aktivoi verisuonten sisäpintaan (endoteeliin) sitoutuneen lipoproteiinilipaasin, joka hydrolysoi triglyserigit vapaiksi rasvahapoiksi ja glyseroleiksi. Lihassoluissa sisäänotetut rasvahapot päätyvät β-oksidaatioon mitokondrioon päästyään, mutta rasvasoluissa ne lähinnä käsitellään, esteröidään uudelleen ja säilötään rasvakudokseen. Lähes tyhjentyneen kylomikronin jäämät kulkevat veressä maksaan, jossa ne käsitellään vereen vapautuviksi VLDL:iksi. Nämä kuljettavat loput rasvahapoista rasvasoluihin.


title: Β-oksidaatio

text: Ihmisillä glukagonin ja epinefriinin sitoutuminen rasvasolujen pinnalle saa cAMP kautta PKA:n fosforyloimaan perilipiini A:n. Tämä kuljettaa rasvasolun pinnalle hormoniherkän lipaasin, joka hydrolysoi rasvasolun triglyseridejä vapauttaen vereen vapaita rasvahappoja. Rasvahapot eivät liukene vereen sellaisenaan. Siksi ne ensin sitoutuvat vesiliukoiseen albumiiniin, joka sitoo jopa 7 rasvahappoa kerralla. Tähän sitoutuneena ne kelkevat veren mukana lähinnä lihassoluille.


title: Β-oksidaatio

text: Likimain alle 12 hiilen rasvahapot voivat päästä solulimasta mitokondrion sisäkalvon läpi itsestään diffuusiolla ilman kuljetusproteiineja. Valtaosa ruoan rasvahapoista on kuitenkin yli 14 hiiltä pitkiä ja nämä kuljetetaan mitokondrion sisäkalvon sisäiseen nesteeseen, matriksiin.


title: Β-oksidaatio

text:
Kuljetus tapahtuu "karnitiini-sukkula -järjestelmän" avulla. Eripituisille rasvahapoille on useita pitkäketjuisten rasvahappojen CoA-ligaasien (EC 6.2.1.3) isotsyymejä. Solulimassa nämä katalysoivat tioesterin muodostumista rasvahapon karboksyylin (-COOH) ja koentsyymi A:n (lyhenne CoA) tiolin (-SH) välille ATP:n tuoman energian avulla:
Rasva-asyyli-CoA päätyy satunnaisen liikkeen kautta mitokondrion ulkokalvon karnitiiniasyylitransferaasi I:lle (geeni "CPT1A"). Tapahtuu vaihtoesteröinti ja CoA vapautuu vaihtuen L-karnitiiniin. Rasvahappo sitoutuu karboksyylistään karnitiinin hydroksyyliin. Reaktio on:
Rasva-asyylikarnitiini kulkeutuu mitokondrion sisäkalvon karnitiini-asyylikarnitiinitranslokaasin (geeni "SLC25A20") kautta matriksiin. Matriksissa rasva-asyylikarnitiini vaihtoesteröityy karnitiiniasyylitransferaasi II:lla (geeni "CPT2") CoA kanssa:
Rasva voi nyt siirtyä β-oksidaatioon. Karnitiini palaa translokaasin kautta mitokondrion ulkokalvolle reagoimaan seuraavien rava-asyyli-CoA -molekyylien kanssa.


title: Β-oksidaatio

text: β-oksidaatio tapahtuu tyydyttyneillä rasvahapoilla neljässä vaiheessa: dehydraus, hydrataatio, hapetus ja tiolyysi.


title: Β-oksidaatio

text: Dehydrauksessa FAD poistaa 2 vetyä rasvahaposta asyyli-CoA-dehydrogenaasilla (usea isotsyymi). C2-3 väliin tulee "trans"-sidos:


title: Β-oksidaatio

text: Hydrataatiossa vesi liitetään C2-3 kaksoissidokseen enoyyli-CoA-hydrataasilla (EC 4.2.1.17). Sidos pelkistyy, C3:en liittyy OH-ryhmä ja muodostuu S- eli L-isomeeri:


title: Β-oksidaatio

text: Hapetuksessa NAD poistaa 2 vetyä 3-hydroksiasyyli-CoA-dehydrogenaasilla (EC 1.1.1.35). C3:n OH hapettuu karbonyyliksi:


title: Β-oksidaatio

text: Tiolyysissä β-ketotiolaasin (EC 2.3.1.16) liittämä CoA:n tioli (-SH) katkaisee C2-3 sidoksen muodostaen tilalle tioesterin:


title: Β-oksidaatio

text: Reaktiosarja alkaa alusta. Joka toistossa rasvahaposta poistuu 2 hiiltä asetyyli-CoA:na kunnes rasvahappo on kulunut loppuun. Tiolyysin asetyyli-CoA siirtyy yleensä sitruunahappokiertoon mennen siten ATP:n tuottoon. Muissa vaiheissa saadut NADH ja FADH päätyvät ATP:n tuottoon menemällä mitokondrion elektroninsiirtoketjuun.


title: Β-oksidaatio

text: Asyyli-CoA-dehydrogenaasista (AD) on ihmisillä (ja useilla muilla nisäkkäillä) 4 entsyymityyppiä (isotsyymiä), jotka dehydraavat rasvahappoja näiden pituuden mukaan:


title: Β-oksidaatio

text: Kun rasvahappo on alle 12 hiiltä pitkä, hapetetaan se mitokondrion matriksissa ja erillisin edellä reaktiovaiheissa mainituin entsyymein. Jos se on yli 12 hiiltä pitkä, hoitaa hydrataation, hapetuksen ja tiolyysin mitokondrion sisäkalvolla mitokondrion kolmitoiminen proteiini, MTP (eng. "mitochondrial trifunctional protein"). Kompleksi koostuu kaksitoimisesta α-yksiköstä (HADHA, hoitaa hydrataation ja hapetuksen) ja yksitoimisesta β-yksiköstä (HADHB, hoitaa tiolyysin).


title: Β-oksidaatio

text: Mitä pidempiä rasvahappojen hiiliketjut ovat, sitä suuremmassa määrin niiden hapetus tapahtuu peroksisomeissa. Näissä hapetaan pääasiassa lähinnä yli 20 hiilen rasvahappoja, ja ketjujen lyhentyessä tarpeeksi hapetus siirtyy normaalisti lopulta kokonaan takaisin mitokondrioon, jossa se etenee loppuun asti.


title: Β-oksidaatio

text: Rasvahapot hapetetaan peroksisomeissa samoin reaktioin kuin mitokondrioissa, mutta osin eri entsyymein. Peroksisomit käsittelevät jopa 26 hiilen rasvahappoja (kuten keroottihappo) ja haarautuneita rasvahappoja, kuten fytaanihappoja ja pristaanihappoja. Fytaanihapon täytyy tosin ensin muuntua peroksisomin α-oksidaatiossa pristaanihapoksi, joka voi käydä läpi β-oksidaation.


title: Β-oksidaatio

text: Peroksisomissa ei dehydrausvaiheessa muodostu ATP:tä sillä FADH vedyt siirretään hapelle O ja saadaan vetyperoksidia (HO). Tämä on soluja vaurioittava hapetin ja siitä tulee päästä eroon, joten katalaasi muuntaa sen pian vedeksi. Reaktiossa muodostuu lämpöä. Hapetuksessa muodostuu kuitenkin NADH:ta, joka kuljetetaan mitokondrioon ATP tuottoon.


title: Β-oksidaatio

text: Esimerkiksi petroseliinihappo (18:1 "cis"-6) sisältää 2-"cis" -sidoksen β-oksidaation edettyä kyllin pitkälle.


title: Β-oksidaatio

text: Jos tyydyttymätön rasvahappo sisältää 2-"cis" -sidoksen, enoyyli-CoA-hydrataasi hydratoi sidoksen ihmisillä kuten tyydyttyneiden rasvojen -osiossa. Tyydyttyneiden käsittelystä poiketen tuotteeksi muodostuu kuitenkin D-3-hydroksiasyyli-CoA (R-isomeeri). Eli:


title: Β-oksidaatio

text: Ihmisten ja muiden nisäkkäiden 3-hydroksiasyyli-CoA-dehydrogenaasi ei voi hapettaa tätä isomeeriä, mutta on eliöitä, joiden kyseinen entsyymi pystyy tähän. Tiettävästi nisäkkäät, kasvit ja jotkin bakteerit käsittelevät D-3-hydroksiasyyli-CoA:n peroksisomeissa (käsittelyä ei tapahdu mitokondrioissa) kahdella vaihtoehtoisella reitillä.


title: Β-oksidaatio

text: 1. vaihtoehtoisessa reitissä 3-hydroksiasyyli-CoA-epimeraasi (EC 5.1.2.3) muuntaa D-3-hydroksiasyyli-CoA:n S- eli L-isomeeriksi, joka voidaan viedä β-oksidaation hapetusvaiheeseen. Reaktio on:


title: Β-oksidaatio

text: 2. vaihtoehtoisessa reitissä enoyyli-CoA-hydrataasi 2 (EC 4.2.1.119) muuntaa D-3-hydroksiasyyli-CoA:n (2E)-enoyyli-CoA:ksi, joka menee β-oksidaation hydrataatiovaiheeseen. Reaktio on:


title: Β-oksidaatio

text: Esimerkiksi linolihappo (18:2 9,12-"cis") sisältää 3-"cis" -sidoksen β-oksidaation edettyä kyllin pitkälle.


title: Β-oksidaatio

text: 3-"cis" -sidosta ihmiset eivät voi hydratoida saatavilla olevin entsyymein, joten sen muuntaa 2-"trans" -sidokseksi 3,2-trans-enoyyli-CoA-isomeraasi (EC 5.3.3.8):


title: Β-oksidaatio

text: Sitten enoyyli-CoA-hydrataasi hydratoi "trans"-sidoksen kuten tyydyttyneiden rasvahappojen kohdalla ja β-oksidaatio tapahtuu ainakin kerran.


title: Β-oksidaatio

text: Luonnon monityydyttymättömissä rasvahapoissa "cis"-kaksoissidokset ovat tosin lähes poikkeuksetta kahden yksöissidoksen päässä toisistaan kuten vaikka linolihapossa. Siksi ensimmäisen kaksoissidoksen käsittelyn jälkeisen yhden β-oksidaatiokierroksen ja asyyli-CoA-dehydrogenaasin dehydrauksen jälkeen rasvahapossa on konjugoidut 2-"trans"- ja 3-"cis" -sidokset. 2,4-dienoyyli-CoA-reduktaasi (EC 1.3.1.34) pelkistää nämä sidokset NADPH avulla yhdeksi 3-"trans" -sidokseksi:


title: Β-oksidaatio

text: 3,2-trans-enoyyli-CoA-isomeraasi muuntaa tuotteen kaksoissidoksen taas 2-"trans" -sidokseksi josta tuote menee β-oksidaation hydrataatiovaiheeseen.


title: Β-oksidaatio

text:
Alla on kuvattu linolihapon loppuun asti etenevä β-oksidaatio, johon kaikki edellä kuvatut entsyymit osallistuvat.
Esimerkiksi linoelaidiinihappo (18:2 9,12-"trans") sisältää 2-"trans" -sidoksen β-oksidaation edettyä ensimmäisestä kaksoissidoksesta seuraavaan.


title: Β-oksidaatio

text: Jos transrasvassa on 2-"trans" -sidos, enoyyli-CoA-hydrataasi hydratoi sidoksen ihmisillä ja reaktiot tästä eteenpäin jatkuvat normaalisti (katso Mitokondrio-oksidaatio). Muodostuu S- eli L-isomeeri:


title: Β-oksidaatio

text: Esimerkiksi elaidiinihappo (18:1 9-"trans") sisältää 3-"cis" -sidoksen β-oksidaation edettyä kyllin pitkälle.


title: Β-oksidaatio

text: Jos "trans"-sidos on C3-4 välissä, 3,2-trans-enoyyli-CoA-isomeraasi siirtää ihmisillä sidoksen yhdellä hiilellä eteenpäin ja enoyyli-CoA-hydrataasi jatkaa tästä kuten yllä (2-trans osio). Isomeraasin reaktio on:


title: Β-oksidaatio

text: Valtaosassa ruoan ja luonnon rasvahapoista ei ole paritonta lukumäärää hiiliä, kuten vaikka margariinihapossa (17:0) on, mutta keho pystyy hajottamaan näitäkin.


title: Β-oksidaatio

text: Rasvahapon yksöis- ja kaksoissidokset hajotetaan tapauskohtaisesti tässä artikkelissa kuvatuin tavoin kunnes jäljellä on 3 hiilinen propionihappo tioesteröitynä propionyyli-CoA:ksi. Ihmisillä propionyyli-CoA-karboksylaasi liittää hiilidioksidin propionyylin C2:teen eli karboksyloi sen. Muodostuu S-metyylimalonyyli-CoA. Metyylimalonyyli-CoA-rasemaasi muuttaa tämän R-metyylimalonyyli-CoA:ksi. Metyylimalonyyli-CoA-mutaasi muuttaa tämän sukkinyyli-CoA:ksi, joka menee sitruunahappokiertoon. Reaktio on:


title: Β-oksidaatio

text: Konjugoiduissa rasvahapoissa kuten rumeenihapossa (18:2 9-"cis",11-"trans") on vähintään kaksi kaksoissidosta, joita erottaa yksi yksöissidos kahden sijaan, kuten tyydyttymättömissä rasvahapoissa yleensä. Kaksoissidokset ovat siksi konjugoituneet ja niistä ei-kumpikaan, toinen tai molemmat voivat olla "trans"-sidoksia loppujen ollessa "cis"-sidoksia.


title: Β-oksidaatio

text: ΔΔ-dienoyyli-CoA-isomeraasi (EC 5.3.3.21) käsittelee ihmisillä 3,5-dienoyyli-CoA:n, jossa on 3-"trans"- ja 5-"cis" -sidokset. Muodostuu (2E,4E)-dienoyyli-CoA, jossa on C2-3 ja C4-5 välillä konjugoituneet "trans"-sidokset. Reaktio on:


title: Β-oksidaatio

text: 2,4-dienoyyli-CoA-reduktaasi käsittelee tuotteen kuten alla ja tätä seuraava reaktio on 3,2-trans-enoyyli-CoA-isomeraasilla (katso 3-cis).


title: Β-oksidaatio

text: Keho varastoi rasvahappojen kemiallisen energian ATP:ksi, jota käytetään sitten kehossa tuomaan energiaa esimerkiksi entsyymien reaktioihin.


title: Β-oksidaatio

text: Oksidatiivinen fosforylaatio ei tapahdu täydellisesti, joten ATP:tä muodostuu karkeasti noin 1.5 per FADH, 2.5 per NADH ja 10 per asetyyli-CoA. Yksittäisessä tyydyttymättömän sidoksen β-oksidaatiokierroksessa muodostuu näitä kaikkia aineita yksi, joten kierroksessa muodostuu kokonaisuudessaan 14 ATP:tä (1.5 + 2.5 + 10). Teoreettinen ATP-saanto olisi 2 per FADH, 3 per NADH ja 12 per asetyyli-CoA (= 3 NADH + 1 FADH + 1 GTP).


title: Β-oksidaatio

text: Tyydyttyneelle rasvahapolle, jossa on parillinen määrä hiiliä, β-oksidaatio voi tapahtua n/2-1 -kertaa. n on hiilten lukumäärä. Kussakin asetyyli-CoA:ssa on kaksi hiiltä, joten kaava jaetaan kahdella, ja viimeissä β-oksidaatiokierroksessa muodostuu kaksi asetyyli-CoA -molekyyliä, joten kaavasta vähennetään yksi ja kaavan loppuun lisätään 10. Rasvahappo tulee kuitenkin β-oksidaation alussa liittää CoA-molekyyliin. Tämä vaatii 2 ATP:tä, jotka vähennetään lopullisesta kaavasta.


title: Β-oksidaatio

text:
Siten tyydyttyneiden ja parillisen hiililuvun omaaville rasvahapoille ATP-saantokaava on:
Siten palmitiinihappo (16:0) tuottaa 106 ATP:tä, eli:
Kaava vastaa likimääräisesti todellisuutta jos β-oksidaation oletetaan tapahtuvan mitokondriossa, eikä osittain peroksisomissa (jossa erityisen pitkät rasvahapot käsitellään).


title: Salomon von Rajalin

text: Salomon Maurits von Rajalin (25. elokuuta 1757 Karlskrona, Ruotsi – 23. syyskuuta 1825 Tukholma, Ruotsi) oli Ruotsin merivoimien amiraali.


title: Salomon von Rajalin

text: Von Rajalin syntyi Karlskronassa Ruotsissa. Hänen vanhempansa olivat Blekingen läänin maaherra Johan von Rajalin ja tämän vaimo Barbara Eleonora von Gertten.


title: Salomon von Rajalin

text: Von Rajalin ylennettiin 16-vuotiaana saaristolaivaston vänrikiksi ja hän palveli vuosina 1780–1782 Ranskan merivoimissa. Palattuaan Ruotsiin hän nousi sotilasarvoissa nopeasti ja hänet nimitettiin silloisen Karibiassa sijainneen Ruotsin Saint-Barthélemyn siirtomaan ensimmäiseksi kuvernööriksi. Von Rajalin oli vuosina 1788–1790 kestäneen aikana saaristolaivaston komentajana ja loisti erityisesti Porkkalanniemessä 26. elokuuta 1789.


title: Salomon von Rajalin

text: Rauhansopimuksen jälkeen vuonna 1791 von Rajalinista tuli kontra-amiraali. Vuonna 1799 hänestä tuli vara-amiraali. Suomen sodan aikana vuonna 1808 hänet komennettiin saaristolaivastoon, mutta hän erosi virasta saman vuoden lokakuussa.


title: Salomon von Rajalin

text: Von Rajalin meni naimisiin 10. marraskuuta 1787 Karlskronassa Fredrika Lovisa Jägerskjöldin kanssa, joka oli vara-amiraali Christer Ludvig Jägerskjöldin ja hänen vaimonsa Anna Fredrika Grubben tytär. Von Rajalin kuoli 23. syyskuuta 1825 Tukholmassa.


title: Ruotsin Inkeri

text: Ruotsin Inkeri () tarkoittaa Inkeriä, joka oli osa Ruotsia, aluksi vuosina 1583–1595 ja uudelleen vuosina 1617–1721, jolloin alue luovutettiin Venäjän keisarikunnalle Uudenkaupungin rauhassa.


title: Ruotsin Inkeri

text: Inkeri tuli osaksi Ruotsia 1580-luvulla, mutta luovutettiin Venäjälle Täyssinän rauhassa vuonna 1595.


title: Ruotsin Inkeri

text: Moskovan Venäjä luovutti Inkerin takaisin Ruotsille yhdessä Käkisalmen läänin kanssa Stolbovan rauhassa vuonna 1617. Se koostui Neva-joen alueesta Suomenlahden, Narvanjoen, Peipsijärven ja Laatokan välissä.


title: Ruotsin Inkeri

text: Inkeri oli harvakseltaan asuttu. Vuonna 1664 sen väkiluku oli 15 000. Ruotsi yritti käännyttää alueen luterilaiseksi, mutta Inkerin ortodoksiväestö kieltäytyi käymästä luterilaisessa jumalanpalveluksessa. Luterilaisuuteen kääntyneille luvattiin rahaa ja veronalennuksia.


title: Ruotsin Inkeri

text: Nevanlinnasta tuli Inkerin kaupankäynnin keskus ja siitä tehtiin myös hallinnollinen keskus. Vuoden 1656 Venäjän hyökkäys vahingoitti kaupunkia pahasti, ja hallinnollinen keskus siirrettiin Narvaan Ruotsin Viroon.


title: Ruotsin Inkeri

text: 1700-luvun alussa Venäjä valloitti alueen takaisin itselleen suuressa Pohjan sodassa sen jälkeen, kun alue oli ollut osa Ruotsia vuosisadan. Venäjä perusti Pietarin entisen Ruotsin Nevanlinnan kaupungin paikalle.


title: Ruotsin Wismar

text: Ruotsin Wismar () tarkoittaa Wismaria, joka oli osa Ruotsia vuosina 1648–1903 ja käsitti suunnilleen nykyisen Wismarin kaupungin alueen. Ruotsin hallinto Wismarissa päättyi käytännössä jo vuonna 1803, kun Ruotsi panttasi kaupungin Mecklenburgille sadan vuoden takaisinlunastusoikeudella. Entinen hansakaupunki sijaitsee nykypäivän Saksan rannikolla Itämerellä.


title: Riccardo Morandi

text: Morandi valmistui vuonna 1927 Scuola di Applicazione per Ingegneristä. Hän toimi 1927–1930 Calabren maanjäristysvyöhykkeellä ja viimeisteli koulutuksensa. Hän suunnitteli kirkkoja. Hän palasi 1931 Roomaan ja perusti Studio Morandin. Vuosina 1933–1939 hän suunnitteli salit roomalaisiin Augustus- ja Giulio Cesare -elokuvateattereihin. Hän patentoi 1949 Sistema Morandin. Hän oli 1959–1969 Firenzen yliopiston arkkitehtuurin tiedekunnan sillanrakennuksen muotoilun ja rakenteen professorina ja sen jälkeen 1969–1972 sillanrakennuksen professorina Roomassa.


title: When in Rome (albumi)

text: When in Rome on brittiläisen samannimisen yhtyeen When in Romen eponyymi esikoisalbumi, jonka Virgin Records julkaisi vuonna 1988.


title: When in Rome (albumi)

text: "When in Rome" sisältää kappaleen ”The Promise”, joka oli yhtyeen suurin hitti. Albumi sijoittui Billboard 200 -albumilistan sijalle 84.


title: When in Rome (albumi)

text: Kaikki kappaleet säv. When in Rome (Clive Farrington, Michael Floreale, Andrew Mann).


title: When in Rome (albumi)

text: Britannian CD-julkaisu sisältää myös kappaleen ”Big City” kuudentena kappaleena ja kappaleen ”Whatever the Weather” yhdentenätoista kappaleena.


title: Vargas & Lagola

text: Vargas & Lagola on vuonna 2017 perustettu ruotsalainen yhtye. Yhtyeen jäsenet ovat ruotsalaiset Vincent Pontare (Vargas) ja Salem Al Fakir (Lagola).


title: Vargas & Lagola

text: Yhtye julkaisi ensimmäisen kappaleensa "Rolling Stone" vuonna 2017.


title: Ramberg–Bäcklund-reaktio

text: Ramberg–Bäcklund-reaktio on kemiallinen reaktio, jossa halogeenisulfonista muodostuu voimakkaan emäksen vaikutuksesta alkeeni. Reaktion raportoivat ensimmäisen kerran Ludwig Ramberg ja Birger Bäcklund vuonna 1940.


title: Ramberg–Bäcklund-reaktio

text: Ramberg–Bäcklund-reaktio tapahtuu sulfoneille, joiden rakenteessa on sulfoniryhmään viereisessä hiilessä eli α-asemassa sitoutuneena halogeeniatomi. Reaktiivisin halogeeni on jodi ja myös bromi- ja kloorisulfonit reagoivat. Emäksenä käytetään voimakkaista emäksiä kuten hydroksideja tai alkoksideja. Ramberg–Bäcklund-reaktion mekanismin ensimmäisessä vaiheessa emäs ottaa vastaan protonin hiiliatomilta, jolloin muodostuu karbanioni. Nukleofiilinen karbanioni reagoi molekyylinsisäisellä nukleofiilisella substituutiolla. Tässä reaktiossa muodostuu rengasrakenteinen episulfoni. Tämä episulfoni ei kuitenkaan ole pysyvä vaan hajoaa ekstruusioreaktiolla rikkidioksidiksi ja alkeeniksi. Reaktiomekanismin paikaansapitävyyden todisteena on muun muassa se, että eräissä tapauksissa välivaiheena muodostuva episulfoni on pystytty eristämään. Ramberg–Bäcklund-reaktioissa muodostuu useimmiten alkeenien E- ja Z-isomeerien seos. Käytettäessä emästen vesiliuoksia vallitseva tuote on usein Z-isomeeri ja aproottisissa orgaanisissa liuottimissa E-isomeeri.


title: Huhkojärvi

text: Huhkojärvi on Keski-Suomessa Keuruulla ja myös vähän Jämsässä sijaitseva järvi, joka kuuluu Kokemäenjoen vesistöön. Se on Suomen 80. syvin järvi.


title: Huhkojärvi

text: Järven pinta-ala on 120 hehtaaria eli 1,2 neliökilometriä. Se on 4,6 kilometriä pitkä ja 800 metriä leveä luode-kaakko-suuntainen rotkojärvi. Järven länsirantaan ulottuu myös paikoin yli 185 metrin korkeuteen nousevan Huhkovuoren rinteet, jotka laskevat jyrkänteinä suoraan veteen. Vuoren huippu kohoaa yli 70 metriä vedenpintaa korkeammalle. Vaikka järvi on rotkojärven luonteensa mukaisesti pitkä ja kapea, on siinä joitakin erottuvia piirteitä. Pohjoispäässä sijaitsee lyhyt Salkkiniemi, jonka molemmille puolille jää pienet lahdet. Niistä läntinen on Luodelahti, joka on syvempi. Isosaaren kohdalla sijaitsee Tervaniemi ja järven puolivälissä Ekolanniemi.


title: Huhkojärvi

text: Järvessä on kolme saarta. Niiden yhteispinta-ala on yli hehtaari, mikä on noin 1 % järven kokonaispinta-alasta. Isosaari on lähes hehtaarin suuruinen ja se on 150 metriä pitkä ja 100 metriä leveä. Sen vieressä sijaitseva kartoissa nimetömänä merkitty saari on 60 metriä pitkä mutta kapea saari. Ekolanniemen vieressä sijaitsee Ainosaari, joka on 50 metriä pitkä ja 30 metriä leveä. Pienet saaret ovat reilusti yli aarin kokoiset.


title: Huhkojärvi

text: Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 14,3 metriä ja suurin syvyys on 41,9 metriä. Syvin kohta sijaitsee Tervaniemen edustalla. Vähemmän kuin puolet järvestä on yli 25 metriä syvää. Tervaniemen eteläpuolella on kahdessa kohtaa noin 35 metrin syvänteet. Ekolanniemestä Ainonsaareen on pitkä yli 30 metriä syvä syvänne. Salkkiniemen edustalla on 33 metriä syvä syvänne ja Luodelahdessa on pienellä alueella noin 15 metriä syvää.


title: Huhkojärvi

text: Järven rantaviivan pituus on 13,2 kilometriä, josta saarten rantaviivan yhteispituus on 1,0 kilometriä. Sen rannat ovat pääasiassa metsämaata, mutta järven keskellä olevien maatilojen peltoja ulottuu rantaan asti. Järven lähiympäristössä sijaitsee viisi maatilaa ja vähän haja-asutusta. Sen rannoille on rakennettu yli 20 vapaa-ajan asuntoa. Niille johtaa tiet Pohjoisjärven kylän ja Jaman kulmakunnan yhdistävältä kylätieltä. Pohjoisjärvi sijaitsee kantatien 58 varressa.


title: Huhkojärvi

text: Järven eteläpään rannat ovat mukana Natura 2000-rantojensuojeluohjelmassa (FI0900029). Länsirannasta on suojeltu yksi kilometri ja itärannasta lähes kaksi kilometriä pitkät osuudet järven eteläpäästä Holmanpohjasta. Suojeltu alue kattaa vaihtelevasti noin 200 metriä leveän kaistaleen rantametsikköä. Suojellun alueen pinta-ala on 150 hehtaaria.


title: Huhkojärvi

text: Eteläpään rannat kohoavat jopa 60 metriä vedenpinnan yläpuolelle. Kallioperässä esiintyy muun muassa metabasalttia ja amfiboliittia. Alueen kallioperässä oleva kalkki sopeuttaa muuten karuun ympäristöön sellaisia kasvilajeja kuin kissankäpälä, kissankello, kalliokeltanoja, ahokeltanoja ja pahtanurmikka. Humusväritteisessä vedessä kasvavat esimerkiksi lahnaruohoja, järvikorte, ulpukka, siimapalpakko ja suomenlumme. Lintulajistoon kuuluvat muun muassa huuhkaja, kuikka, metso ja pyy.


title: Huhkojärvi

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Letkujoen–Huhkojärven valuma-alueeseen (35.689) järvi kuuluu. Järven vedenpinnan korkeus on 112,6 metriä mpy.